qundao/data-zh-poetry huggingface dataset:
贫女吟八解
作者：郑善夫
朝代：明
体裁：古风

南阳有贫女，抱瓮立水澳。趾短泥泞修，挽衣以彳亍。自言良家息，沦踬类草木。亦知奉壸范，谁与周㷀独。㷀独谁与周，室中无储遗。闭户理机杼，苦乐中自知。扬声度昏旦，秕糟转无时。岂不爱绮罗，乃有杼轴悲。杼轴曷足悲，感往思维谷。三年喧格斗，肉骨不可赎。非无好里闾，处子有约束。失时当告谁，甘此守饘粥。东邻有嫠妇，宵旦当户哭。良人淹戍边，存否不可卜。近闻边衅起，百万化鱼肉。生离云有期，死别竟何续。西邻亦送女，夫婿轻薄儿。朝捷忘归矢，暮挟青楼姬。床头合欢被，桁上嫁时衣。悠悠百年思，采菲生怨咨。南村有弃妇，曩亦诫雍肃。夫君心不同，入闼转见逐。白头且勿唱，绿发顿空谷。榆蒲悴高秋，却怨飘风速。北里多豪华，服御纨与绮。张幕集权贵，炮熊炙文鲤。妙舞杂燕赵，徵歌遍梁楚。岂无良蹇修，妾心自不尔。凤凰栖梧桐，下食青琅玕。鸱鸢吓腐鼠，但识彼所欢。人情竞刀锥，岂识达士贤。庭槐鸣周周，微音向谁宣。
贫女吟八解
作者：郑善夫
朝代：明

南阳有贫女，抱瓮立水澳。趾短泥泞修，挽衣以彳亍。自言良家息，沦踬类草木。亦知奉壸范，谁与周㷀独。㷀独谁与周，室中无储遗。闭户理机杼，苦乐中自知。扬声度昏旦，秕糟转无时。岂不爱绮罗，乃有杼轴悲。杼轴曷足悲，感往思维谷。三年喧格斗，肉骨不可赎。非无好里闾，处子有约束。失时当告谁，甘此守饘粥。东邻有嫠妇，宵旦当户哭。良人淹戍边，存否不可卜。近闻边衅起，百万化鱼肉。生离云有期，死别竟何续。西邻亦送女，夫婿轻薄儿。朝捷忘归矢，暮挟青楼姬。床头合欢被，桁上嫁时衣。悠悠百年思，采菲生怨咨。南村有弃妇，曩亦诫雍肃。夫君心不同，入闼转见逐。白头且勿唱，绿发顿空谷。榆蒲悴高秋，却怨飘风速。北里多豪华，服御纨与绮。张幕集权贵，炮熊炙文鲤。妙舞杂燕赵，徵歌遍梁楚。岂无良蹇修，妾心自不尔。凤凰栖梧桐，下食青琅玕。鸱鸢嚇腐鼠，但识彼所欢。人情竞刀锥，岂识达士贤。庭槐鸣周周，微音向谁宣。
赠何仲默
作者：郑善夫
朝代：明

何子生知姿，弱齿咏凤皇。垂帷破坟籍，一目能十行。雅调走鲍谢，雄才抗班扬。黄钟一彻虚，丝管空铿锵。陆沉金马门，卒岁泣麟伤。贾生亦逢时，杜甫终为郎。古来圣哲士，位细非所妨。屼屼大复山，后贤永相望。
赠叶少府
作者：郑善夫
朝代：明

吾闻隰城尉，通练更文章。坐扫封狐雪，行开射鸭堂。诗篇穷地秘，海水识风凉。似尔纡黄绶，巢云意不忘。
赠吕爱员外
作者：郑善夫
朝代：明

秋云会崇台，观子意弥远。新知何草草，半饟迭酬劝。同生不尽欢，异世乃增恋。真交重意气，岂必日缱绻。丛菊有远芳，女萝有深蔓。大道沦沧溟，相期汎波澜。
赠吴生
作者：郑善夫
朝代：明

稻粱荒楚塞，鸿雁尚安归。秪避云中弹，冥冥天外飞。子有鸾凤质，枋榆非所依。风尘好自惜，莫损綵云衣。
赠吾谨五首
作者：郑善夫
朝代：明

朅来潜元子，偃息苍云根。怀姝三十祀，为亢遵世屯。甸候翔虎貙，凤鸟乃孤鶱。微荣曷足贵，所贵至道尊。糠籺铸尧舜，水虎伏玄门。岂同曲辕栎，遁天得长存。采兰荒江陬，繁芳被罗襦。采采不自媚，征途爰有需。征途何遥遥，波岭争洄纾。宵旦判辰参，卒岁焉可图。南州瘴雾塞，狨蹄下城隅。永言守沉晦，去去宁君躯。南服有佳人，遗身在远道。上衣云锦灿，下裳花萼绕。容华耀朝曦，岁晏结芳草。独行谁与娱，抱影心正捣。岂无合欢被，附托苦不早。楚璞思一献，和氏莫复保。世无良蹇修，雌守以终老。麟为希旷祯，何以至鲁藩。大道久丧世，麟趾在人间。仲冬钜野风，犺獍乃高蹲。合围不孑遗，灵物罹其樊。虞人折尔足，眩尔貂与貆。岂但子锄商，鱼视乃漫漫。大鹏息南溟，培风会高抟。纷纷枋榆鴳，安知九霄翰。京洛贵游子，结驷康庄衢。前麾拥楚舞，后骖杂吴歈。结交尽侯门，意气陵上都。玉食豺虎侧，闇者适所趋。宁知穷巷士，仄仄顿空庐。冬裘不掩胫，夕粟无斗储。阨抑曷足悲，主者顾乘除。神奇化臭腐，荣盛可久居。子云草玄地，千载名不渝。
赠吾谨五首·其一
作者：郑善夫
朝代：明

朅来潜元子，偃息苍云根。怀姝三十祀，为亢遵世屯。甸候翔虎貙，凤鸟乃孤鶱。微荣曷足贵，所贵至道尊。糠籺铸尧舜，水虎伏玄门。岂同曲辕栎，遁天得长存。
赠吾谨五首·其三
作者：郑善夫
朝代：明

南服有佳人，遗身在远道。上衣云锦灿，下裳花萼绕。容华耀朝曦，岁晏结芳草。独行谁与娱，抱影心正捣。岂无合欢被，附托苦不早。楚璞思一献，和氏莫复保。世无良蹇修，雌守以终老。
赠吾谨五首·其二
作者：郑善夫
朝代：明

采兰荒江陬，繁芳被罗襦。采采不自媚，征途爰有需。征途何遥遥，波岭争洄纾。宵旦判辰参，卒岁焉可图。南州瘴雾塞，狨蹄下城隅。永言守沉晦，去去宁君躯。
赠吾谨五首·其五
作者：郑善夫
朝代：明

京洛贵游子，结驷康庄衢。前麾拥楚舞，后骖杂吴歈。结交尽侯门，意气陵上都。玉食豺虎侧，闇者适所趋。宁知穷巷士，仄仄顿空庐。冬裘不掩胫，夕粟无斗储。阨抑曷足悲，主者顾乘除。神奇化臭腐，荣盛可久居。子云草玄地，千载名不渝。
赠吾谨五首·其四
作者：郑善夫
朝代：明

麟为希旷祯，何以至鲁藩。大道久丧世，麟趾在人间。仲冬钜野风，犺獍乃高蹲。合围不孑遗，灵物罹其樊。虞人折尔足，眩尔貂与貆。岂但子锄商，鱼视乃漫漫。大鹏息南溟，培风会高抟。纷纷枋榆鴳，安知九霄翰。
赠吾隐君兼怀惟可
作者：郑善夫
朝代：明

谁言道学者，正印自文山。守黑惟空谷，潜身到大还。声名百世下，交谊九垓间。因尔怀君子，江湖好驻颜。
赠周用宾归江郎五首
作者：郑善夫
朝代：明

岧岧三神山，郁郁山上木。丛株糁古雪，云际守幽独。附枝中梁桷，匠石岂不欲。寓形万仞冈，沆瀣空中浴。其名曰冥灵，千春葆芳躅。桂树亦葳蕤，乃有斧斤辱。衢阳何所有，江郎兀南陲。云霞幻奇态，万古天为低。飞鸟莫可上，人迹将焉为。上有珠贝宫，神物光陆离。吾将游其樊，薄言采玄芝。翩翩黄鹄鸟，顿足珠树林。误入燕雀网，稻梁非宿心。羽毛日摧颓，逝节已载阴。终焉摩青天，高梧结珍禽。秋风下木叶，各奏世外音。凡鸟空嘈嘈，角鹰扇祸淫。玄阴一解散，求友意何深。风翮或相及，无忘寄幽襟。昔我归山中，敬访江郎石。相逢草莽间，意气两测识。电露无恒期，烟霞有真色。黄泥天鸡没，感子何所适。葛洪以丹砂，玄圣终沙碛。通潜自天行，达者固无窒。赠子白云篇，心知讵宜默。繁霜袭广野，怛怛失众芳。送子不及远，岁晏令心伤。结交岂在故，所贵旦暮遇。曰余罹天韬，尚尔界觉路。青山何逶迤，行子有所之。异域雪霰盛，勿使白鹤疑。
赠周用宾归江郎五首·其一
作者：郑善夫
朝代：明

岧岧三神山，郁郁山上木。丛株糁古雪，云际守幽独。附枝中梁桷，匠石岂不欲。寓形万仞冈，沆瀣空中浴。其名曰冥灵，千春葆芳躅。桂树亦葳蕤，乃有斧斤辱。
赠周用宾归江郎五首·其三
作者：郑善夫
朝代：明

翩翩黄鹄鸟，顿足珠树林。误入燕雀网，稻梁非宿心。羽毛日摧颓，逝节已载阴。终焉摩青天，高梧结珍禽。秋风下木叶，各奏世外音。凡鸟空嘈嘈，角鹰扇祸淫。玄阴一解散，求友意何深。风翮或相及，无忘寄幽襟。
赠周用宾归江郎五首·其二
作者：郑善夫
朝代：明

衢阳何所有，江郎兀南陲。云霞幻奇态，万古天为低。飞鸟莫可上，人迹将焉为。上有珠贝宫，神物光陆离。吾将游其樊，薄言采玄芝。
赠周用宾归江郎五首·其五
作者：郑善夫
朝代：明

繁霜袭广野，怛怛失众芳。送子不及远，岁晏令心伤。结交岂在故，所贵旦暮遇。曰余罹天韬，尚尔界觉路。青山何逶迤，行子有所之。异域雪霰盛，勿使白鹤疑。
赠周用宾归江郎五首·其四
作者：郑善夫
朝代：明

昔我归山中，敬访江郎石。相逢草莽间，意气两测识。电露无恒期，烟霞有真色。黄泥天鸡没，感子何所适。葛洪以丹砂，玄圣终沙碛。通潜自天行，达者固无窒。赠子白云篇，心知讵宜默。
赠夏公谨
作者：郑善夫
朝代：明

芳洲桂树好自攀，山人未归鹓鹭班。天香暗结黄金粟，岁岁飞花霄汉间。烟霞秪弄丘园色，风雨长过龙虎山。草碧淮南定忆汝，云台锦石喜人还。
赠姜建州
作者：郑善夫
朝代：明

南迁为隐吏，山水兴难降。客至丹青阁，时翻白玉缸。谏书留御榻，惠政及邻邦。若访汉阴老，知余是姓庞。
赠宋鸿
作者：郑善夫
朝代：明

怜君羽翼晚，矫矫若惊鸿。夜蹑燕山雪，春生楚泽风。霄汉去不极，稻粱行当逢。遐方倦飞鸟，犹自触樊笼。
赠山人受封
作者：郑善夫
朝代：明

念彼南山隐，南山郁自怡。时闻春雨外，高倡紫芝词。猿鹤心同远，裘羊径不缁。莫嫌儿女笑，宫锦照庞眉。
赠张南陵
作者：郑善夫
朝代：明

张翰风流在，南陵溪谷间。一为香案吏，便得敬亭山。饭饱鲈鱼味，身随鸥鸟班。后期望星汉，知尔御风还。
赠方梅墅
作者：郑善夫
朝代：明

方干乐道处，小墅野梅开。对客翻高调，飞花片片来。萝云蒙卧榻，陇日照行杯。不耐王孙思，春深未却回。
赠方豪
作者：郑善夫
朝代：明

昆山天下士，抗怀薄秋旻。作诗接元白，开口奔鬼神。狂来放厥词，妙得造化真。习尚罕时好，结交必古人。三年策仕版，八口还忧贫。民俗日向浇，真欲回其淳。尸名况疾恶，所以谗柄新。邹阳固得谴，郑侨终见亲。迷途堕老洫，谁辨玉与珉。君看裳陵山，万古当嶙峋。
赠族人栗斋侍御
作者：郑善夫
朝代：明

露公之后世多贤，侍御才名英妙年。总见风霜上容色，更期抟击向秋天。
赠杭方伯兼柬东卿提学
作者：郑善夫
朝代：明

邴原犹薄宦，疏广已遗荣。无复周王猎，谁钦钓渭名。余亦武夷去，探玄学久生。逢君五湖畔，北眺有馀情。
赠林中丞
作者：郑善夫
朝代：明

矫矫中丞三辅贤，投簪沧海意犹仙。高冠大带回蛮俗，绿醑黄花照暮年。勋业不谈延庆役，儿童唯唱太康篇。纷纷授简梁园客，未道枚生赋独传。
赠樗翁
作者：郑善夫
朝代：明

樗老钓矶淘水曲，渔竿独抱弄沧波。经纶老手终自惜，鼍掣鲸翻奈尔何。
赠欧阳崇道
作者：郑善夫
朝代：明

使君廊庙器，秪惜颖川名。世事忧无尽，吾邦兆已行。况逢王者作，要使海波平。倘及莘中隐，深耕自性情。
赠武夷道士二首
作者：郑善夫
朝代：明

幔亭道士住紫宫，年过八十气吐虹。揖余解下双龙剑，指点云涯三百峰。武夷乱峰攒紫莲，丹房想在彩云边。分君一粟庖羲洞，閒弄明河抱月眠。
赠武夷道士二首·其一
作者：郑善夫
朝代：明

幔亭道士住紫宫，年过八十气吐虹。揖余解下双龙剑，指点云涯三百峰。
赠武夷道士二首·其二
作者：郑善夫
朝代：明

武夷乱峰攒紫莲，丹房想在彩云边。分君一粟庖羲洞，閒弄明河抱月眠。
赠汪希周
作者：郑善夫
朝代：明

朔风吹岁花，之子意嵂屼。矧兹日初度，乃值履长月。宾筵击朱弦，调急新商发。君才当雄飞，一举偃溟渤。培风向天池，九万岂天阏。终焉到彼岸，去去忘其筏。北辰久未安，欃枪耀双阙。眷尔弧矢志，翻身射星孛。大业犹次且，誓言共黄发。
赠汪希周太守
作者：郑善夫
朝代：明

忆并先朝戊巳年，雪堂文酒日联翩。燕关旧侣嗟谁在，闽海浮槎羡女贤。乡信风烟连楚粤，宦情冠剑动山川。郡斋今复虚悬榻，何地看云更黯然。
赠潘子四首
作者：郑善夫
朝代：明

俚子习巴唱，佳人奏阳春。怀仁出湘浦，信美乃寡伦。心期不自媚，持以奉明君。上弦协凤吹，下弦泣鬼神。边地霜霰繁，刚风凛以辛。但恐变商徵，指诘不得伸。踌躇广庑下，此意难重陈。大道久湮闭，王英改波澜。时流习玄默，危言伏祸患。君子守贞亮，所贵殉世艰。严霜被广域，朱葳骇前观。嘉卉亦摧颓，而况莩与菅。茂子竹柏意，慰我樗栎颜。春华谅峭茜，表之在岁寒。念昔与子别，繁霜结崇榕。犹怀乌石镳，复转并州蓬。昔也辰避参，今兹燕离鸿。群生固无极，百龄会有穷。平时所交友，昏昼谁则同。兰苕向披靡，玄曜岂恒中。子其保光惠，远行慰㤝㤝。浮金肃丛薄，黄落栖广墟。念子事孤往，烦忧结不舒。斥鴳足蓬蒿，凤凰则高梧。谊雅苟不易，岂必均所趋。志士贵努力，丈夫行弃繻。
赠潘子四首·其一
作者：郑善夫
朝代：明

俚子习巴唱，佳人奏阳春。怀仁出湘浦，信美乃寡伦。心期不自媚，持以奉明君。上弦协凤吹，下弦泣鬼神。边地霜霰繁，刚风凛以辛。但恐变商徵，指诘不得伸。踌躇广庑下，此意难重陈。
赠潘子四首·其三
作者：郑善夫
朝代：明

念昔与子别，繁霜结崇榕。犹怀乌石镳，复转并州蓬。昔也辰避参，今兹燕离鸿。群生固无极，百龄会有穷。平时所交友，昏昼谁则同。兰苕向披靡，玄曜岂恒中。子其保光惠，远行慰㤝㤝。
赠潘子四首·其二
作者：郑善夫
朝代：明

大道久湮闭，王英改波澜。时流习玄默，危言伏祸患。君子守贞亮，所贵殉世艰。严霜被广域，朱葳骇前观。嘉卉亦摧颓，而况莩与菅。茂子竹柏意，慰我樗栎颜。春华谅峭茜，表之在岁寒。
赠潘子四首·其四
作者：郑善夫
朝代：明

浮金肃丛薄，黄落栖广墟。念子事孤往，烦忧结不舒。斥鴳足蓬蒿，凤凰则高梧。谊雅苟不易，岂必均所趋。志士贵努力，丈夫行弃繻。
赠王双林游宦海门
作者：郑善夫
朝代：明

振铎维扬去，堂斋俎豆幽。岂为苍水使，与度海门秋。三鳣随风至，群龙抱日游。山阳篴可听，展转忆良俦。
赠秀公
作者：郑善夫
朝代：明

不作寻诗计，沉情日闭关。牛车载上乘，锡杖拄空山。玩世风尘外，放身花鸟间。秋斋食橡栗，见尔好容颜。
赠近夫
作者：郑善夫
朝代：明
体裁：古风

石川山东晶，童稚只自树。昔探庄老窟，终蹈宣尼矩。学术通天人，声华照区宇。中年隶宦籍，志岂屑轩组。挂冠四五载，逊迹谢官府。近因避虎豺，复出图三釜。海邑方用兵，庶务纷蚊聚。才闻借寇恂，已见思何武。吾观江河流，喧豗恶足数。
赠近夫
作者：郑善夫
朝代：明

石川山东晶，童稚只自树。昔探庄老窟，终蹈宣尼矩。学术通天人，声华照区宇。中年？宦籍，志岂屑轩组。挂冠四五载，逊迹谢官府。近因避虎豺，复出图三釜。海邑方用兵，庶务纷蚊聚。才闻借寇恂，已见思何武。吾观江河流，喧豗恶足数。
赠道夫四首
作者：郑善夫
朝代：明

华辀戒昧旦，之子赴北阙。丛林无繁条，天气正十月。中逵判绸缪，岂不念鹣蟨。赠子金琅玕，呐呐心结愲。京观多缁尘，终风永夕发。修坂无逸轨，知者备失蹶。故家亦有欢，浮荣亦有歇。志士无间居，国忧固臲卼。持子东门行，微言不堪说。大道未底夷，回飙无时起。君子思致身，小人亦踶踶。结绥晨出门，长道从兹始。马周一布衣，埋迹殊无似。常何出片言，玄纁转跕躧。一旦白板扉，光彩连州里。拙哉孟浩然，非无圣天子。平生得意句，濩落入泥滓。咄咄归南山，悠悠谢朝市。显晦无贤愚，自古靡不尔。兰苕言永怀，忽逐春华萎。颓风吹岊水，饮子白玉杯。意长酒力微，日暮倚徘徊。十年绨袍恋，岁杪起离哀。咎愆孰与陈，游衍孰与偕。故国不可居，鲁生行凿坯。金台何崒嵂，首山亦崔嵬。茂子竹柏心，馀阴及枯荄。富贵苦相迫，师徒多遁巡。况当强盛时，谁能分沈沦。之子仗剑出，举足生烟云。河淮漫浩浩，中有要路津。岂忘风波恐，壮士念委身。陈霜冱修途，落月经柍桭。良友志异域，此意难重陈。欲扳时无何，欲往道无因。愿为双意而，飞飞出城闉。
赠道夫四首·其一
作者：郑善夫
朝代：明

华辀戒昧旦，之子赴北阙。丛林无繁条，天气正十月。中逵判绸缪，岂不念鹣蟨。赠子金琅玕，呐呐心结愲。京观多缁尘，终风永夕发。修坂无逸轨，知者备失蹶。故家亦有欢，浮荣亦有歇。志士无间居，国忧固臲卼。持子东门行，微言不堪说。
赠道夫四首·其三
作者：郑善夫
朝代：明

颓风吹岊水，饮子白玉杯。意长酒力微，日暮倚徘徊。十年绨袍恋，岁杪起离哀。咎愆孰与陈，游衍孰与偕。故国不可居，鲁生行凿坯。金台何崒嵂，首山亦崔嵬。茂子竹柏心，馀阴及枯荄。
赠道夫四首·其二
作者：郑善夫
朝代：明

大道未底夷，回飙无时起。君子思致身，小人亦踶踶。结绥晨出门，长道从兹始。马周一布衣，埋迹殊无似。常何出片言，玄纁转跕躧。一旦白板扉，光彩连州里。拙哉孟浩然，非无圣天子。平生得意句，濩落入泥滓。咄咄归南山，悠悠谢朝市。显晦无贤愚，自古靡不尔。兰苕言永怀，忽逐春华萎。
赠道夫四首·其四
作者：郑善夫
朝代：明

富贵苦相迫，师徒多遁巡。况当强盛时，谁能分沈沦。之子仗剑出，举足生烟云。河淮漫浩浩，中有要路津。岂忘风波恐，壮士念委身。陈霜冱修途，落月经柍桭。良友志异域，此意难重陈。欲扳时无何，欲往道无因。愿为双意而，飞飞出城闉。
赠郑中丞二十韵
作者：郑善夫
朝代：明

皇道中兴日，关河气郁盘。卿云回柏殿，麟趾出人间。帝用徵良弼，人今起谢安。玄纁到沧海，夫子罢黄冠。眷注时难得，才贤印不刓。洪都开大府，节钺抚诸蛮。举目旬宣地，知君涕泪繁。囚梁脱虎口，归汉远龙颜。颠倒多方试，悲悽九返丹。匡庐留嶪屼，彭蠡厌波澜。况值荆吴变，何论土地残。主忧宁俟驾，君出岂移山。岊水思钧候，茶溪接露翰。白头吟不断，青眼迥犹看。末分虚县榻，新词议筑坛。同含九鲤日，并考木兰槃。栎社堪长弃，龙沙会起蟠。霞裾余独引，霄鬣尔难攀。茅拔多连茹，时明且钓磻。烟波去无极，相报一纶竿。
赠顾华玉太守
作者：郑善夫
朝代：明

客有飘飘者，朅来湖海游。云端寻雁荡，雪里过台州。白业藏贤达，浮槎近女牛。丰干漫饶舌，太守是闾丘。
赠高二十二宗吕
作者：郑善夫
朝代：明

早向沧江去不疑，粗豪翻笑锐头儿。祢衡材大公卿妒，原宪家贫九百辞。颠倒衣冠成古制，招呼风雪有新诗。鳌峰石室藤萝外，欲采璚花报汝知。
赠黄肇三首
作者：郑善夫
朝代：明

终风劲柔条，游子返故乡。兄嫂糁藜羹，慈母缝衣裳。离觥载恓恻，平旦天一方。来忘楚塞远，去觉闽山长。来如秋空鹗，去似春泥蠖。春泥何淤沮，百足进复却。人情乡邦好，归客何萧索。室堂雍婉娈，殊方信不恶。旋飙掠樯乌，骨肉临当坼。上林未揖让，广莫进疠瘴。大江不可踰，坡陁莽翻荡。入门报所亲，何以慰惆怅。庭萱蕤有永，塞雁宛相望。
赠黄肇三首·其一
作者：郑善夫
朝代：明

终风劲柔条，游子返故乡。兄嫂糁藜羹，慈母缝衣裳。离觥载恓恻，平旦天一方。来忘楚塞远，去觉闽山长。
赠黄肇三首·其三
作者：郑善夫
朝代：明

上林未揖让，广莫进疠瘴。大江不可踰，坡陁莽翻荡。入门报所亲，何以慰惆怅。庭萱蕤有永，塞雁宛相望。
赠黄肇三首·其二
作者：郑善夫
朝代：明

来如秋空鹗，去似春泥蠖。春泥何淤沮，百足进复却。人情乡邦好，归客何萧索。室堂雍婉娈，殊方信不恶。旋飙掠樯乌，骨肉临当坼。
赤城
作者：郑善夫
朝代：明

天台山前黄鹄飞，仙人城阙赤霞围。最怜谢女蓬莱去，未识人间马子微。
赤城怀太白山人
作者：郑善夫
朝代：明

天台岁月轻刘阮，不见云端双玉箫。知尔西湖卧风雪，神游先到石梁桥。
赴白下黄田道中作
作者：郑善夫
朝代：明

稍喜移官向白门，春湖闻接灞陵园。经旬肺病形容变，千里乡愁梦寐繁。耿耿星河涵远水，冥冥氛祲散中原。廿年汉署成何事，翻向青山断客䰟。
赴白下黄田道中作
作者：郑善夫
朝代：明
体裁：七言律诗

稍喜移官向白门，春湖闻接灞陵园。经旬肺病形容变，千里乡愁梦寐繁。耿耿星河涵远水，冥冥氛祲散中原。廿年汉署成何事，翻向青山断客魂。
越中
作者：郑善夫
朝代：明

不周风动越王城，天姥峰阴冰雪生。黄道祲氛双阙暝，沧溟波浪一鸥轻。西巡未返云台仗，南顾犹烦瘴海兵。大事安危赖元老，小臣茹草望升平。
边人曲
作者：郑善夫
朝代：明

结发事远征，能知边塞情。长骑汗血马，调戏郅支营。大小七十战，金鼓夜自鸣。稽首两贤王，大开受降城。匈奴不可敌，剑声讵能平。终生独忼慨，抗言请长缨。
边将
作者：郑善夫
朝代：明

十月黄沙动，阴山白雪高。边兵凭剽杀，汉马辟雄豪。王道须无外，天戈自有操。莫令耕稼地，岁岁泣弓刀。
过孙山人苕溪旧居
作者：郑善夫
朝代：明

耿耿忆孙楚，溪边青竹门。未同苕水月，竟失汉阴原。寿天真诠外，风云孤梦存。平生少谷榻，独下向谁论。
过彭城怀旧二首
作者：郑善夫
朝代：明

自有干戈后，年年向此过。乾坤未解甲，江海且增波。拊剑心逾壮，经时鬓易皤。渭南无梦到，终是卧烟萝。忆昔此避地，诸君慰我多。别来淹日月，望尔邈山河。洒泪山阳笛，关心陇水歌。犹闻杀长吏，飘泊复如何。
过彭城怀旧二首·其一
作者：郑善夫
朝代：明

自有干戈后，年年向此过。乾坤未解甲，江海且增波。拊剑心逾壮，经时鬓易皤。渭南无梦到，终是卧烟萝。
过彭城怀旧二首·其二
作者：郑善夫
朝代：明

忆昔此避地，诸君慰我多。别来淹日月，望尔邈山河。洒泪山阳笛，关心陇水歌。犹闻杀长吏，飘泊复如何。
过方山人隐居
作者：郑善夫
朝代：明

金华山下空结庵，金华山人爱终南。未闻造父得朝十，却道狙公能莫三。予苦挥尘上素服，尔何秣马向黄龛。曲辕散木愿自保，漫为牺樽悲杞楠。
进衣
作者：郑善夫
朝代：明

何处避冰雪，频怀负日暄。未衰筋力惫，独立布衣存。列子愁居郑，袁安早闭门。粤南多爽气，归去牧鸡豚。
远离别
作者：郑善夫
朝代：明

近别不顾家，朝往仍暮还。远别不顾家，出门宁计年。出门复入门，儿女相牵攀。鸿鹄怀四方，岂受燕雀怜。凉风动沙碛，剑歌惨不欢。拔剑莫割水，怅此离别难。同胞遍海岱，所贵天纲全。孔圣欲居夷，老聃行度关。意气苟相安，岂在华夷间。远别即当别，怀土非上贤。
送人下第归蜀
作者：郑善夫
朝代：明

黄金台上草已芜，锦官城西花映渠。知君卖卜成都去，不羡风云驷马车。
送人之宣州二首
作者：郑善夫
朝代：明

白也风流处，云山满意幽。兹为宛水隐，况得敬亭游。桃李含清夜，梧桐下素秋。澄江净何日，转忆谢宣州。宣城仙圣地，山水作名州。石控琴高鲤，江深谢眺楼。白龙降已久，黄鹤唤何由。尔去乘云月，飘飘过十洲。
送人之宣州二首·其一
作者：郑善夫
朝代：明

白也风流处，云山满意幽。兹为宛水隐，况得敬亭游。桃李含清夜，梧桐下素秋。澄江净何日，转忆谢宣州。
送人之宣州二首·其二
作者：郑善夫
朝代：明

宣城仙圣地，山水作名州。石控琴高鲤，江深谢眺楼。白龙降已久，黄鹤唤何由。尔去乘云月，飘飘过十洲。
送人之岭南二首
作者：郑善夫
朝代：明

蛮江春色接瑶京，江岸桃花流水声。他日双凫来谒帝，蓬莱宫畔笑相迎。潮州东门鳄徙溪，行路萧萧猿狖啼。可耐曩时勾漏令，云车更度郁林西。
送人之岭南二首·其一
作者：郑善夫
朝代：明

蛮江春色接瑶京，江岸桃花流水声。他日双凫来谒帝，蓬莱宫畔笑相迎。
送人之岭南二首·其二
作者：郑善夫
朝代：明

潮州东门鳄徙溪，行路萧萧猿狖啼。可耐曩时勾漏令，云车更度郁林西。
送人之惠州
作者：郑善夫
朝代：明

名家参政下，独觉仲容贤。宦辙今何往，毕栖此最便。物情沧海俗，天气百蛮烟。秪近啼猿树，乡心日夜县。
送人之莱芜
作者：郑善夫
朝代：明

莱芜县在海东头，迁转还君山水州。日日鸣琴了公事，鱼龙波浪眼中游。
送人之赣州
作者：郑善夫
朝代：明

西江兵乱后，作宦意悠悠。秪爱青油幕，高横白鹭洲。风尘鄱下战，岁月赣江流。应羡陶皮隐，桃花开未休。
送人之邺
作者：郑善夫
朝代：明

浩荡夷亭意，经过邺下来。王门占玉节，春日上铜台。游子牵多梦，高堂候举杯。蘼芜江畔草，应挽使船回。
送人之郁林二首
作者：郑善夫
朝代：明

苍梧之峰云万盘，下控牂牁连百蛮。莫道蛮方非近地，日南南是汉关山。郁林东下对扶桑，黑雾沉山日晕黄。鹧鸪啼上桄榔树，一寸乡心万里长。
送人之郁林二首·其一
作者：郑善夫
朝代：明

苍梧之峰云万盘，下控牂牁连百蛮。莫道蛮方非近地，日南南是汉关山。
送人之郁林二首·其二
作者：郑善夫
朝代：明

郁林东下对扶桑，黑雾沉山日晕黄。鹧鸪啼上桄榔树，一寸乡心万里长。
送人之金陵
作者：郑善夫
朝代：明

金陵吏隐去，结绶兴悠哉。沧海东南奠，长江巴蜀来。白门万柳树，袅袅接行杯。晋室风流在，犹传谢傅才。花繁佳丽地，天近凤凰台。秪忆鲈鱼美，乡书旦暮回。
送人归渤海
作者：郑善夫
朝代：明

尔去秦台上，秦台秋正繁。城深渤海郡，草歇乐陵原。蓬阁风云至，若华波浪翻。看君有道气，早晚共腾骞。
送人游吴兴二首
作者：郑善夫
朝代：明

黄龙洞下云色深，霅水苕溪吏隐心。东道若逢孙处士，青春须寄岘山吟。鸠兹城边望不稀，翠木朱藤罨画溪。津吏扬舲唱歌去，溪花十里使人迷。
送人游吴兴二首·其一
作者：郑善夫
朝代：明

黄龙洞下云色深，霅水苕溪吏隐心。东道若逢孙处士，青春须寄岘山吟。
送人游吴兴二首·其二
作者：郑善夫
朝代：明

鸠兹城边望不稀，翠木朱藤罨画溪。津吏扬舲唱歌去，溪花十里使人迷。
送人游新安
作者：郑善夫
朝代：明

送君南向婺星源，三十二峰云色连。苍龙白鹤时来往，羽盖银幢下九天。
送人游衡山
作者：郑善夫
朝代：明

衡山开汉沔，高者祝融峰。羡尔为官地，看云长道容。斋居梦波浪，冬日见鱼龙。定有冥栖客，巢君紫盖松。
送人游邺下
作者：郑善夫
朝代：明

邺城魏七子，文藻亦吾师。四牡君今去，风流端在兹。荒芜铜雀榭，寂寞武安祠。独有韩陵石，黄沙岁岁吹。
送伍方伯入觐
作者：郑善夫
朝代：明

尊翁吾从祖，同第甲申年。论世鲰生愿，通家令子贤。春风虚木榻，王事重楼船。命薄徐高士，栖栖不受怜。
送何仲默游关中六首
作者：郑善夫
朝代：明

跨马出蓟门，马行不旋顾。丈夫重高勋，狭径有矩步。狭径非所遵，将子恐岁暮。多财乃善贾，长袖乃善舞。巍巍西昆丘，矫首以延伫。延伫如奈何，离居生怨惜。输心风雨夕，执手衢路侧。神交无古今，长道有羽翮。晤言念弥久，去去结松柏。女萝乘飘风，眷此中乖绝。弱齿逃篇翰，中逵谢华藻。深文用情性，鞶帨日已扫。箫韶奏虞庭，凤凰出琼岛。至音动天地，和者一何寡。永言承德辉，别尔乃草草。登高望咸都，送子过易水。朔风何萧萧，黄鹄逝未已。肴函列百牢，泾渭亘千里。西当太白窟，代有隐君子。长孺用高义，壶遂且远举。古道存遗编，眷尔托经始。崦嵫下西日，翳翳风景昏。虎豹扼九关，广利那复闻。重华不可晤，圣智乃沈沦。鸱鸢日连类，鹓雏遁其群。矢言引高步，行止遵时屯。杪秋行终南，箭括高刺天。黄河从天下，列宿相勾连。何意紫极北，狼嘴张其躔。南开蚕丛山，北俯邙与廛。广野阒无人，草生郁芊芊。尘飞苦无象，谷变会有然。行哉殖元气，皇图寿万年。
送何仲默游关中六首·其一
作者：郑善夫
朝代：明

跨马出蓟门，马行不旋顾。丈夫重高勋，狭径有矩步。狭径非所遵，将子恐岁暮。多财乃善贾，长袖乃善舞。巍巍西昆丘，矫首以延伫。
送何仲默游关中六首·其三
作者：郑善夫
朝代：明

弱齿逃篇翰，中逵谢华藻。深文用情性，鞶帨日已扫。箫韶奏虞庭，凤凰出琼岛。至音动天地，和者一何寡。永言承德辉，别尔乃草草。
送何仲默游关中六首·其二
作者：郑善夫
朝代：明

延伫如奈何，离居生怨惜。输心风雨夕，执手衢路侧。神交无古今，长道有羽翮。晤言念弥久，去去结松柏。女萝乘飘风，眷此中乖绝。
送何仲默游关中六首·其五
作者：郑善夫
朝代：明

崦嵫下西日，翳翳风景昏。虎豹扼九关，广利那复闻。重华不可晤，圣智乃沈沦。鸱鸢日连类，鹓雏遁其群。矢言引高步，行止遵时屯。
送何仲默游关中六首·其六
作者：郑善夫
朝代：明

杪秋行终南，箭括高刺天。黄河从天下，列宿相勾连。何意紫极北，狼嘴张其躔。南开蚕丛山，北俯邙与廛。广野阒无人，草生郁芊芊。尘飞苦无象，谷变会有然。行哉殖元气，皇图寿万年。
送何仲默游关中六首·其四
作者：郑善夫
朝代：明

登高望咸都，送子过易水。朔风何萧萧，黄鹄逝未已。肴函列百牢，泾渭亘千里。西当太白窟，代有隐君子。长孺用高义，壶遂且远举。古道存遗编，眷尔托经始。
送克相侍御使齐鲁五首
作者：郑善夫
朝代：明

千盘岱岳矗琳宫，万壑平吹瀚海风。何能一探金鹅蕊，并尔呼云日观峰。淄青南下沧溟开，鹏击鲸翻天汉回。东巡定上蓬莱阁，五色楼台万宝堆。吾怜白浦控沧洲，目尽云槎天际流。傥遇阜乡双玉舄，与君高结望洋楼。海内谈诗王秉衡，春风坐遍鲁诸生。我昔传闻薛吏部，为君遥式洛阳城。槜李忻逢孟望之，湖边秋艇把杨枝。青袍笑入襄阳社，白璧翻传梁甫词。
送克相侍御使齐鲁五首·其一
作者：郑善夫
朝代：明

千盘岱岳矗琳宫，万壑平吹瀚海风。何能一探金鹅蕊，并尔呼云日观峰。
送克相侍御使齐鲁五首·其三
作者：郑善夫
朝代：明

吾怜白浦控沧洲，目尽云槎天际流。傥遇阜乡双玉舄，与君高结望洋楼。
送克相侍御使齐鲁五首·其二
作者：郑善夫
朝代：明

淄青南下沧溟开，鹏击鲸翻天汉回。东巡定上蓬莱阁，五色楼台万宝堆。
送克相侍御使齐鲁五首·其五
作者：郑善夫
朝代：明

槜李忻逢孟望之，湖边秋艇把杨枝。青袍笑入襄阳社，白璧翻传梁甫词。
送克相侍御使齐鲁五首·其四
作者：郑善夫
朝代：明

海内谈诗王秉衡，春风坐遍鲁诸生。我昔传闻薛吏部，为君遥式洛阳城。
送公衡韶州省觐兼怀倪南雄李曲江二首
作者：郑善夫
朝代：明

尔往宁亲日，千花春未稀。此行无道路，綵戏及庭闱。王勃才名盛，孙登世事微。如逢始兴守，道我钓鱼矶。拟此过逢数，何期迅别愁。青山问庾岭，沧海近韶州。猿狖声堪听，桄榔叶正稠。风烟易春暮，须及曲江楼。
送公衡韶州省觐兼怀倪南雄李曲江二首·其一
作者：郑善夫
朝代：明

尔往宁亲日，千花春未稀。此行无道路，綵戏及庭闱。王勃才名盛，孙登世事微。如逢始兴守，道我钓鱼矶。
送公衡韶州省觐兼怀倪南雄李曲江二首·其二
作者：郑善夫
朝代：明

拟此过逢数，何期迅别愁。青山问庾岭，沧海近韶州。猿狖声堪听，桄榔叶正稠。风烟易春暮，须及曲江楼。
送司徒孙公归安陆五十韵
作者：郑善夫
朝代：明

国步多艰日，黄图八叶时。正人俱逊避，冥运莽推移。在昔先皇世，明公早典司。菁华临騕袅，瞻听下须弥。德业周王佐，贤劳汉度支。坐舒千里足，遍察万方眉。时值中原扰，频徵北鄙师。向非筹百万，安得活疮痍。理剧虚投刃，回淳重执规。赤心医国石，白首向阳葵。朝著留清望，廷争抗直词。杜公良不忝，樊子岂无奇。禄秩方登俊，儿童不免饥。少焉看短鬓，率尔问青芝。恳切封中疏，阗淤梦里思。王言温莫挽，传马去犹驰。肱股定虚旷，麒麟难系羁。韦年宁待暮，常版却应谁。允矣修初服，忻然集故知。养真同在洛，忧世类还睢。荜辂北宫子，鹿裘荣启期。钓溪人罕识，游岳鹤长随。信是劳筋息，其如柱石衰。嵓堂喧燕雀，城社保鼷狸。黔首歼金气，旄头直玉墀。岂惟馀狡儿，遽使有鸱夷。浩荡南溟徙，差池北斗垂。帝能忘反侧，天未欲雍熙。前席追才子，高轩沓健儿。汾阳终复起，回纥定深疑。世道今如此，言余何所之。狂？通剑术，愤激撤书帷。猥作龙门客，载歌淇澳诗。未缘经品藻，窃幸受炉锤。食忝侏儒粟，才妨寝庙牺。役形酬顾遇，镂骨为嘘吹。永愿参徒御，犹希附鼎彝。此心何觊豁，人事竟离披。贡禹情堪吊，任安义匪疵。几能容傲吏，奚止失师资。悢悢悲鸣铗，奄奄叹守雌。肩随遑点染，影吊趣磷缁。便作开笼鸟，还惭掉尾龟。即寻鸥鹭好，甘与簿书辞。采药灵源洞，纫荪少谷陂。静便粗布褐，安稳小茆茨。述作刑司马，冠缨薄李斯。嵩高尘不杂，来挹九峰姿。
送司徒孙公归安陆五十韵
作者：郑善夫
朝代：明
体裁：五言排律

国步多艰日，黄图八叶时。正人俱逊避，冥运莽推移。在昔先皇世，明公早典司。菁华临騕袅，瞻听下须弥。德业周王佐，贤劳汉度支。坐舒千里足，遍察万方眉。时值中原扰，频徵北鄙师。向非筹百万，安得活疮痍。理剧虚投刃，回淳重执规。赤心医国石，白首向阳葵。朝著留清望，廷争抗直词。杜公良不忝，樊子岂无奇。禄秩方登俊，儿童不免饥。少焉看短鬓，率尔问青芝。恳切封中疏，阗淤梦里思。王言温莫挽，传马去犹驰。肱股定虚旷，麒麟难系羁。韦年宁待暮，常版却应谁。允矣修初服，忻然集故知。养真同在洛，忧世类还睢。荜辂北宫子，鹿裘荣启期。钓溪人罕识，游岳鹤长随。信是劳筋息，其如柱石衰。嵓堂喧燕雀，城社保鼷狸。黔首歼金气，旄头直玉墀。岂惟馀狡儿，遽使有鸱夷。浩荡南溟徙，差池北斗垂。帝能忘反侧，天未欲雍熙。前席追才子，高轩沓健儿。汾阳终复起，回纥定深疑。世道今如此，言余何所之。狂�通剑术，愤激撤书帷。猥作龙门客，载歌淇澳诗。未缘经品藻，窃幸受炉锤。食忝侏儒粟，才妨寝庙牺。役形酬顾遇，镂骨为嘘吹。永愿参徒御，犹希附鼎彝。此心何觊豁，人事竟离披。贡禹情堪吊，任安义匪疵。几能容傲吏，奚止失师资。悢悢悲鸣铗，奄奄叹守雌。肩随遑点染，影吊趣磷缁。便作开笼鸟，还惭掉尾龟。即寻鸥鹭好，甘与簿书辞。采药灵源洞，纫荪少谷陂。静便粗布褐，安稳小茆茨。述作刑司马，冠缨薄李斯。嵩高尘不杂，来挹九峰姿。
送吴德翼佥宪赴阙
作者：郑善夫
朝代：明

使君今赴阙，春兴定翛然。江汉黄华动，风云锦䌫牵。星移南斗下，路引北堂前。愿有华封祝，天朝寿万年。
送吴德翼佥宪赴阙
作者：郑善夫
朝代：明
体裁：五言律诗

使君今赴阙，春兴定翛然。江汉黄华动，风云锦缆牵。星移南斗下，路引北堂前。愿有华封祝，天朝寿万年。
送周方伯入楚五十六韵
作者：郑善夫
朝代：明

南来日月浅，歘作洞庭游。宦达多离坼，旌麾还阻修。人情乌石雨，仙路豫章舟。树直黄陵庙，花明白鹭洲。攀轩啼老少，拥彗振王侯。毒草祠能久，濂溪井尚留。贤声望宰辅，伊昔盛才猷。八辟参邦典，群疑反楚囚。青莲分黑白，丹笔斡宸旒。退食惟书卷，攒眉视贵游。坐兹不速化，宁自向明投。先帝需梁栋，春官杂枓樛。匪材随鉴澈，是岁辱甄收。分忝门生列，知悬孺子酬。青云长契阔，白帝正岣嵧。公去安边徼，余归滞故丘。数年鳞杳杳，两地鬓飕飕。诸葛绥西土，文翁化益州。夷酋达礼乐，武弁冠貔貅。自古贤人远，殊方圣主诹。朔风吹鸟道，春雨下龙湫。天共滇池远，人兼泮水幽。两川思几杖，六诏赖怀柔。僰俗元来野，华风今始流。文鹓既翙翙，鸣鹿亦呦呦。欲见唐虞理，何烦猿狖愁。几时卿月照，复尔使星浮。三晋悲歌切，中原盗贼稠。徬徨家室走，感激岁时遒。道在无荆棘，时艰任寇雠。终焉脱虎口，直拟谢蝇头。天欲昌王室，帝能追马周。风高沙塞暮，草歇雁门秋。十二事皆举，权豪势不勾。食刍无款段，出牧尽骅骝。世待英雄急，公宜物色求。无诸所胙土，马亮载鸣驺。玉节沾应得，风谣采未休。先声靖强禦，能事属歌讴。霄汉瞻洪翮，泥涂非好仇。狄笼充实忝，徐榻下何绸。愿縳南山虎，翻惊北海鸥。倚风悲骀荡，望斗念伛偻。贫贷邻人粟，寒披季子裘。热中闻舐痔，毕意避牺牛。名位争相笑，悲歌不自由。谁能见客意，何以解吾忧。夜雨听希旷，春波转缪悠。大廷稽职业，南服趣恩庥。江汉雄藩镇，夔龙注庙谋。双旌一以远，千里秪须抠。即欲随黄鹄，终知愧秃鹙。草深鹦鹉冢，天迥岳阳楼。范老端忧乐，祢衡招咎尤。独醒心缕缕，北面意慺慺。公若登三事，须张竟野罘。
送太初观海
作者：郑善夫
朝代：明

天风䬃䬃吹岁暮，汝今复欲东南征。太江波浪蛟出舞，沧洲岁月芝长生。水经地纪足胜事，凫舄鹭瓢非世情。洪河雪后会相忆，我在莲花峰顶行。
送太初观海
作者：郑善夫
朝代：明
体裁：七言律诗

天风飒飒吹岁暮，汝今复欲东南征。太江波浪蛟出舞，沧洲岁月芝长生。水经地纪足胜事，凫舄鹭瓢非世情。洪河雪后会相忆，我在莲花峰顶行。
送太白山人观海
作者：郑善夫
朝代：明

长江天风吹岁暮，送子东去浮沧瀛。三韩波涛光怪出，孤山松桧蛟龙鸣。区中马背岂心事，凫舄鹤瓢非世情。明年期我坐日观，若木照地春相迎。
送季明德应召赴阙二首
作者：郑善夫
朝代：明

接手为兄弟，交期共死生。云逵易相失，三宿晋安城。海内风尘切，秋边鸿雁鸣。飞腾未时莫，万里好长征。相别无一语，相观情自閒。风云感壮士，江海散秋颜。道已干时禁，人须涉世艰。去乡莫草草，迟尔阳明山。
送季明德应召赴阙二首·其一
作者：郑善夫
朝代：明

接手为兄弟，交期共死生。云逵易相失，三宿晋安城。海内风尘切，秋边鸿雁鸣。飞腾未时莫，万里好长征。
送季明德应召赴阙二首·其二
作者：郑善夫
朝代：明

相别无一语，相观情自閒。风云感壮士，江海散秋颜。道已干时禁，人须涉世艰。去乡莫草草，迟尔阳明山。
送屠文治侍御使苍梧
作者：郑善夫
朝代：明

衰䬃仍乖别，羁栖几过从。驽骀无熟路，鹰隼自秋空。铜柱扶桑下，郁林沧海东。南征且乡邑，大不类秋蓬。
送屠文治侍御使苍梧
作者：郑善夫
朝代：明
体裁：五言律诗

衰飒仍乖别，羁栖几过从。驽骀无熟路，鹰隼自秋空。铜柱扶桑下，郁林沧海东。南征且乡邑，大不类秋蓬。
送平厓侍御使山东
作者：郑善夫
朝代：明

尔往乘骢山海东，赤霞心捧大明宫。腰间绣斧横金枘，白日青天意气雄。鳌峰乌石残芳迹，天府云台秪薄游。尧舜山林余且隐，伊周事业汝须谋。孔林东奠龟蒙山，阙里长存天地间。要得吾儒振羽翼，迷方回首圣贤关。八神长呵封禅文，鱼鸟能符七十君。谁令先帝终巡幸，御帐亲团龙虎军。殷浩坟前乌夜啼，饮牛那复鲁门西。我愧延陵吴季子，将无佩剑慰冥栖。
送平厓侍御使山东·其一
作者：郑善夫
朝代：明

尔往乘骢山海东，赤霞心捧大明宫。腰间绣斧横金枘，白日青天意气雄。
送平厓侍御使山东·其三
作者：郑善夫
朝代：明

孔林东奠龟蒙山，阙里长存天地间。要得吾儒振羽翼，迷方回首圣贤关。
送平厓侍御使山东·其二
作者：郑善夫
朝代：明

鳌峰乌石残芳迹，天府云台秪薄游。尧舜山林余且隐，伊周事业汝须谋。
送平厓侍御使山东·其五
作者：郑善夫
朝代：明

殷浩坟前乌夜啼，饮牛那复鲁门西。我愧延陵吴季子，将无佩剑慰冥栖。
送平厓侍御使山东·其四
作者：郑善夫
朝代：明

八神长呵封禅文，鱼鸟能符七十君。谁令先帝终巡幸，御帐亲团龙虎军。
送张汝州
作者：郑善夫
朝代：明

汝水元依洛，嵩山直配天。今君簿领去，兼结水山缘。世路黄尘里，官曹紫逻边。谁能废组绶，跨鹤去翩翩。
送彭少参进万寿表
作者：郑善夫
朝代：明

离声言可恶，子去似登仙。敬述诸侯职，欢呼圣主年。青云缠礼服，白浪静楼船。锡尔天闲马，黄金台下传。
送徐登州问
作者：郑善夫
朝代：明

尔今出守东牟国，余尚依依鹓鹭群。宛洛竟县高士榻，琅琊真待子虚文。沙门瑶草秪何日，海市珠宫空暮云。只恐飞帆逐仙去，蓬莱迢递不相闻。
送惟可还三衢
作者：郑善夫
朝代：明

昔年相逢胥水秋，今日重在闽山陬。中间丧乱真怜汝，南鄙音尘不散忧。别后山阳频弄笛，花时荆楚一登楼。旄头尚直天西北，何地巾车各自由。
送李川父赴沔阳
作者：郑善夫
朝代：明

一杯燕市酒，别尔意难平。嵩岳冥栖客，沅湘游宦情。南风吹锦旆，遥度竟陵城。吴楚兵初解，邹枚道自行。如何歌郢曲，秪以触猿声。宣室思才子，能无召贾生。
送李曲江
作者：郑善夫
朝代：明

李子新为令，南迁百粤州。梅花过庾岭，吹满曲江头。鹏运天池暮，槎停星汉秋。丹砂好寄与，早晚上罗浮。
送李道夫赴阙兼怀仲默
作者：郑善夫
朝代：明

强敌且搆患，我友之朔方。朔方万馀里，金门郁煌煌。下有避世士，大隐而诞章。十年风尘深，寂寞中省郎。食禄侏儒下，修身思何长。我有薜荔裳，因子远寄将。一以存苦节，一以昭不忘。
送杨明府入觐
作者：郑善夫
朝代：明

双阙玄霄上，三山沧海边。云逵望凫舄，明府似神仙。曲报离城调，琴希清庙弦。烦君告天子，百姓尚颠连。
送林以乘谪夷陵二首
作者：郑善夫
朝代：明

宜都三峡口，迁客意如何。落日黄陵庙，秋风骇浪多。巴蛮伐鼓祭，江女踏蹄歌。莫唱渝州曲，猿声近汨罗。水部青云志，忧君双鬓斑。同时谏羽猎，独尔窜荆蛮。波撼黄牛峡，天连白虎关。栖迟下客食，直以长瑜还。
送林以乘谪夷陵二首·其一
作者：郑善夫
朝代：明

宜都三峡口，迁客意如何。落日黄陵庙，秋风骇浪多。巴蛮伐鼓祭，江女踏蹄歌。莫唱渝州曲，猿声近汨罗。
送林以乘谪夷陵二首·其二
作者：郑善夫
朝代：明

水部青云志，忧君双鬓斑。同时谏羽猎，独尔窜荆蛮。波撼黄牛峡，天连白虎关。栖迟下客食，直以长瑜还。
送林仲颖赴马平
作者：郑善夫
朝代：明

东浮淮海三千丈，南过罗浮四百峰。知尔欲寻勾漏令，会看鸡犬白云中。
送林待用司空四十韵
作者：郑善夫
朝代：明

海岳开灵秘，东南孕隽畸。公才惊代出，吾道要人为。鸑鷟时希有，珊瑚世共知。郢斤森在手，刚斧斫先枝。王业寻常就，天朝际会迟。乃婴喉下阨，转听陇头悲。脉脉餐元命，踆踆饰履綦。经过盘错遍，展转庙廊思。直道淹黄发，馀生随白鹥。经纶一以卷，霄汉欲何之。霞外修灵气，槎边立钓丝。众星还识斗，百草秪如芝。蜀道忧多垒，王言召子仪。星奔赴国难，虚捣拔枭旗。云鸟元相法，风尘不自夷。千秋诛白帝，一笑下峨嵋。物态疲衣狗，年华变意鸸。留侯乃辟谷，尼父退修辞。兰渚烟波定，云庄岁月驰。宁云近耄耋，忽漫致雍熙。紫气流金阙，黄龙下玉墀。君王是尧舜，辅弼必皋夔。三统收今日，群贤网在兹。丹青得舟楫，畋猎岂熊罴。只简先生去，频传帝语来。玄圭表锡望，黔首视安危。如此中兴主，那看后命推。意成鱼水合，道在凤麟羁。钟鼎人能铸，栋梁今不衰。愿闻歌帝力，直拟察氓眉。勋业青冥润，文章后辈师。眼青相见日，心赤索居时。鱼绶身三伛，龙泉手一提。不成赴沟壑，讵敢息镃基。岊水青阳逼，沧溟锦䌫移。永怀登藻鉴，况惜别师资。幽独行将暮，娉婷迥自怡。长空古意澹，落日壮心飞。抱室谁同调，弹冠此作期。因风送黄鹄，目尽五云涯。
送林待用司空四十韵
作者：郑善夫
朝代：明
体裁：五言排律

海岳开灵秘，东南孕隽畸。公才惊代出，吾道要人为。鸑鷟时希有，珊瑚世共知。郢斤森在手，刚斧斫先枝。王业寻常就，天朝际会迟。乃婴喉下阨，转听陇头悲。脉脉餐元命，踆踆饰履綦。经过盘错遍，展转庙廊思。直道淹黄发，馀生随白鹥。经纶一以卷，霄汉欲何之。霞外修灵气，槎边立钓丝。众星还识斗，百草秪如芝。蜀道忧多垒，王言召子仪。星奔赴国难，虚捣拔枭旗。云鸟元相法，风尘不自夷。千秋诛白帝，一笑下峨嵋。物态疲衣狗，年华变意鸸。留侯乃辟谷，尼父退修辞。兰渚烟波定，云庄岁月驰。宁云近耄耋，忽漫致雍熙。紫气流金阙，黄龙下玉墀。君王是尧舜，辅弼必皋夔。三统收今日，群贤网在兹。丹青得舟楫，畋猎岂熊罴。只简先生去，频传帝语来。玄圭表锡望，黔首视安危。如此中兴主，那看后命推。意成鱼水合，道在凤麟羁。钟鼎人能铸，栋梁今不衰。愿闻歌帝力，直拟察氓眉。勋业青冥润，文章后辈师。眼青相见日，心赤索居时。鱼绶身三伛，龙泉手一提。不成赴沟壑，讵敢息镃基。岊水青阳逼，沧溟锦缆移。永怀登藻鉴，况惜别师资。幽独行将暮，娉婷迥自怡。长空古意澹，落日壮心飞。抱室谁同调，弹冠此作期。因风送黄鹄，目尽五云涯。
送林茂贞大理二首
作者：郑善夫
朝代：明

君今执法白门西，余亦将随倦鸟栖。黄箨为冠芰为服，几时停棹武夷溪。武夷溪上水溅溅，东入沧溟天汉连。万里裹粮从汝去，乘槎直到女牛边。
送林茂贞大理二首·其一
作者：郑善夫
朝代：明

君今执法白门西，余亦将随倦鸟栖。黄箨为冠芰为服，几时停棹武夷溪。
送林茂贞大理二首·其二
作者：郑善夫
朝代：明

武夷溪上水溅溅，东入沧溟天汉连。万里裹粮从汝去，乘槎直到女牛边。
送欧阳崇道入觐
作者：郑善夫
朝代：明

年来苦阅循良传，别路看君意转长。飒飒秋风吹岊水，娟娟菊蕊傍重阳。中原目尽凤麟出，南国车前乌鹊翔。莫学武原陈仲举，只将悬榻报君王。
送汪希会还武昌题得彭蠡
作者：郑善夫
朝代：明

彭蠡何时定，康郎水尚多。鱼龙冬不蛰，日月岁相摩。楚客思芳草，江城未凯歌。星樯候风色，安稳犯鲸波。
送沈一归闽
作者：郑善夫
朝代：明

乌石山傍思蕨薇，还家头白故人稀。溟溟苦海沙棠棹，几处风波他是非。
送洪南安
作者：郑善夫
朝代：明

平生洪大理，朴直古人心。执法汉庭上，春风吹六阴。一麾横浦去，相失庾山深。他日逢梅使，听歌行路吟。
送王参知赴阙
作者：郑善夫
朝代：明

大参行赴阙，兴落富春前。六月楼船雨，千山传马烟。白云留故国，綵服媚南天。知尔宁亲后，屏营金鉴篇。
送王崇贤
作者：郑善夫
朝代：明

黑云天未厌，清江船不开。客情春草长，国事朔风来。叹世长卿枕，疑人郭隗台。看君回綵服，拜舞兴悠哉。
送王文辉游武夷
作者：郑善夫
朝代：明

王郎不肯住，脱屣武夷山。学道心长苦，寻仙鬓欲斑。鱼龙淹海日，鹅鹳厉天关。何限沧洲兴，希君共一扳。
送罗复之
作者：郑善夫
朝代：明

圣寿齐天地，臣衷效海山。面陈安瘼疏，头耸触邪冠。玉帛奔重译，衣裳济万官。不胜恋阙处，时事尚多艰。
送苏侍御从仁使蜀
作者：郑善夫
朝代：明

骢马今何去，玄冥岁已残。风云行剑阁，钲鼓动松潘。事在西戎部，功亏旧将坛。怀柔亦边略，要识圣恩宽。
送蒋君佩视弟还谯
作者：郑善夫
朝代：明

太丘二令子，伯也是难兄。枥下垂骐骥，原头过鹡鸰。燕关共卧后，亳社独归情。万国今戎马，愁云日夜停。
送陈侍御使广
作者：郑善夫
朝代：明

岭南巨海散溟濛，海上罗浮四百峰。炎瘴直须三尺雪，鳄鱼先避五花骢。
送陈国英侍御还莆兼怀素翁
作者：郑善夫
朝代：明

岁晚长途未息机，羡君巾舄已南归。断鸿江海看仍远，短鬓风尘觉渐稀。肺病竟须金鼎药，时难真想芰荷衣。木兰陂水深鲂鲤，欲傍云翁旧钓矶。
送陈思献赴金陵
作者：郑善夫
朝代：明

昔慕蔡夫子，今知陈使君。深居避矰弋，用志到羲文。却向金台别，翻将宝剑分。秣陵依隐地，养拙幸相闻。
送陈生赴韶州戎幕三首
作者：郑善夫
朝代：明

闽海三山下，韶州五岭南。东风鹢首去，长路马蹄谙。蛮井歌堪听，军门剑可谈。丹砂真易得，吾欲解朝簪。月下栖乌树，天边过雁群。生涯随逆旅，幽独倍怜君。百粤兹多难，今时未尚文。南游得蛮府，愁杀郝参军。已息河间辔，仍麾岭外旌。艰危一命寄，牢落二毛生。铜柱时存汉，乌蛮岁厉兵。凭将攻守策，忼慨说花卿。
送陈生赴韶州戎幕三首·其一
作者：郑善夫
朝代：明

闽海三山下，韶州五岭南。东风鹢首去，长路马蹄谙。蛮井歌堪听，军门剑可谈。丹砂真易得，吾欲解朝簪。
送陈生赴韶州戎幕三首·其三
作者：郑善夫
朝代：明

已息河间辔，仍麾岭外旌。艰危一命寄，牢落二毛生。铜柱时存汉，乌蛮岁厉兵。凭将攻守策，忼慨说花卿。
送陈生赴韶州戎幕三首·其二
作者：郑善夫
朝代：明

月下栖乌树，天边过雁群。生涯随逆旅，幽独倍怜君。百粤兹多难，今时未尚文。南游得蛮府，愁杀郝参军。
送龙相赴荣府
作者：郑善夫
朝代：明

去为朱履客，潇洒向王门。君有神仙质，官曹入故园。乘风帝子阁，种术武陵源。莫吊长沙傅，荆蛮处处猿。
逐客二首送刘伯儒侍御
作者：郑善夫
朝代：明

黄衫白马簇金台，逐客飘飘去不回。莫向猿声堕清泪，铜环椎髻解怜才。尉陀城外汎云槎，西望峨眉隔水华。若道日南天万里，归心一夜过三巴。
逐客二首送刘伯儒侍御·其一
作者：郑善夫
朝代：明

黄衫白马簇金台，逐客飘飘去不回。莫向猿声堕清泪，铜环椎髻解怜才。
逐客二首送刘伯儒侍御·其二
作者：郑善夫
朝代：明

尉陀城外汎云槎，西望峨眉隔水华。若道日南天万里，归心一夜过三巴。
遗太白山人方舄歌
作者：郑善夫
朝代：明

道人昔年屠赤虬，虬革中作云锦裘。授之素女制方舄，精比南海之轻绡。鹖冠鹤氅言好逑，未有售者微其俦。余知尤物终非世所畜，化作双凫飞去从王乔。低五岳，小六州，游汗漫，三千秋。更欲乘风观十洲，掉头太白山悠悠。饥餐聚窟霞，渴饮清海沤。赤霄九万去一息，戾止岂负樊笼忧。汉网恢恢羽猎愁，双凫双凫何处求。我亦从今理风翼，觅汝于昆崙顶上之椒丘。
遣愁
作者：郑善夫
朝代：明

问途青草坂，捩柂白榆林。暑雨东方急，河泥五月深。低回长弃马，淹泊未栖禽。商调何悲切，从谁觅赏音。
郑伯兴
作者：郑善夫
朝代：明

吾宗贤吏部，昔往鹿门山。应世身难卧，探玄意自閒。山公启事近，庞老㩦家还。余亦隆中隐，接君床下颜。
郑伯兴
作者：郑善夫
朝代：明
体裁：五言律诗

吾宗贤吏部，昔往鹿门山。应世身难卧，探玄意自閒。山公启事近，庞老携家还。余亦隆中隐，接君床下颜。
郡斋燕集答华玉二首
作者：郑善夫
朝代：明

赤城天欲雪，岁暮客边心。君子风骚远，良宵尊俎深。旅怀新浩荡，时事向萧森。作意依刘表，移家近汉阴。梁园初授简，越客罢鸣琴。节序梅花及，江湖鸿雁深。雪歌难却和，醴酒若为斟。何限山阴兴，幽居独许寻。
郡斋燕集答华玉二首·其一
作者：郑善夫
朝代：明

赤城天欲雪，岁暮客边心。君子风骚远，良宵尊俎深。旅怀新浩荡，时事向萧森。作意依刘表，移家近汉阴。
郡斋燕集答华玉二首·其二
作者：郑善夫
朝代：明

梁园初授简，越客罢鸣琴。节序梅花及，江湖鸿雁深。雪歌难却和，醴酒若为斟。何限山阴兴，幽居独许寻。
部直
作者：郑善夫
朝代：明

春怀耿不寐，怅望宛京天。鹤到中宵唳，星分万井悬。燕云时少耗，郊禘日虚传。常想南昌尉，先存谏诤笺。
重游大石次刘德羲韵二首
作者：郑善夫
朝代：明

病夫泉石性，山雨健来过。花濡回蛱蝶，松偃足藤萝。隔岁青春别，同群白发多。宦游殊慰此，高志未全讹。幽事住云泉，湖光远接连。寺钟山意动，松雨涧声悬。石壁开云窦，桃花隐洞天。中原尚多垒，此地合逃禅。
重游大石次刘德羲韵二首·其一
作者：郑善夫
朝代：明

病夫泉石性，山雨健来过。花濡回蛱蝶，松偃足藤萝。隔岁青春别，同群白发多。宦游殊慰此，高志未全讹。
重游大石次刘德羲韵二首·其二
作者：郑善夫
朝代：明

幽事住云泉，湖光远接连。寺钟山意动，松雨涧声悬。石壁开云窦，桃花隐洞天。中原尚多垒，此地合逃禅。
野兴
作者：郑善夫
朝代：明

龙首桥南湖水北，幽居细拟辋川中。青霞返照流孤榻，白鸟卑栖并一丛。弄筏取鲂随稚子，接觞争席任邻翁。年来混迹渔樵下，剩有铜鞮伯氏风。
野江为舒国裳父作
作者：郑善夫
朝代：明

徐稚藏身在，南州卧不妨。经年歌白石，乘月下沧浪。江抱洪都府，堂开辋口庄。蓝田种有玉，磻水钓惟璜。会见蛟龙起，俄惊鹳鹤翔。无由相高志，把赠芰荷裳。
野田黄雀行
作者：郑善夫
朝代：明

翼翼黄雀，集彼榛柯。上有鸷鸟，下有虞罗。低飞不可，高飞奈何。曷不去此，野田有禾。鹏雏摇摇，隼则制之。兔罝纤纤，鸿则罹之。龙潜在渊，可以全身。壤蠖不屈，何以引伸。朱凤威垂，稠羽是依。鸱枭化之，矰弋安施。
金山纪游二首
作者：郑善夫
朝代：明

双眼无空阔，长江会百灵。吴门对海定，淮树贴天青。钟动鼋鼍窟，云生鹳鹤庭。中流有孤志，鼓枻下沧溟。㶁㶁中泠水，东游与散愁。楼台通海雾，岁月送江流。好事怜司马，逃空想惠休。献花缘尚浅，心折过扬州。
金山纪游二首·其一
作者：郑善夫
朝代：明

双眼无空阔，长江会百灵。吴门对海定，淮树贴天青。钟动鼋鼍窟，云生鹳鹤庭。中流有孤志，鼓枻下沧溟。
金山纪游二首·其二
作者：郑善夫
朝代：明

㶁㶁中泠水，东游与散愁。楼台通海雾，岁月送江流。好事怜司马，逃空想惠休。献花缘尚浅，心折过扬州。
金山纪胜
作者：郑善夫
朝代：明

扬子宅前水，东溟势欲吞。乾坤真浩荡，岛屿尽儿孙。石舞风波作，龙归日月昏。平生爱飞动，长剑倚昆崙。
金粟台秋望
作者：郑善夫
朝代：明

鳌峰乌石宛相对，越王城中亦壮哉。正堪乘兴黄花节，况得消忧金粟台。斜日远天寒雁到，绪风高树暮蝉哀。芙蓉冷落秋江净，故国惊心白发催。
金陵
作者：郑善夫
朝代：明

紫禁金门闭寂寥，不闻清乐下丹霄。高皇事业如天地，过客何须话六朝。
金陵咏
作者：郑善夫
朝代：明

金陵佳气郁崔嵬，钟阜龙蟠阴殿开。万里山河陵阙脉，千年松柏栋梁材。皇皇嗣圣造乾坤，靖难勋臣有特恩。王魏多知权所重，夷齐解事丧其元。靖难相传是佛缘，浮屠九级答诸天。琉璃力尽金银帑，黎庶身涂十八年。闽粤犹传汤大夫，残山振海定皇舆。当年肘后悬金印，今日人间卖玉鱼。鄱阳战罢录功臣，赳赳中山第一人。不识汉家同用武，云台颠倒序元勋。祀典春秋享帝王，汉高俎豆有辉光。皇王帝伯原功德，战伐何如揖让长。
金陵咏·其一
作者：郑善夫
朝代：明

金陵佳气郁崔嵬，钟阜龙蟠阴殿开。万里山河陵阙脉，千年松柏栋梁材。
金陵咏·其三
作者：郑善夫
朝代：明

靖难相传是佛缘，浮屠九级答诸天。琉璃力尽金银帑，黎庶身涂十八年。
金陵咏·其二
作者：郑善夫
朝代：明

皇皇嗣圣造乾坤，靖难勋臣有特恩。王魏多知权所重，夷齐解事丧其元。
金陵咏·其五
作者：郑善夫
朝代：明

鄱阳战罢录功臣，赳赳中山第一人。不识汉家同用武，云台颠倒序元勋。
金陵咏·其六
作者：郑善夫
朝代：明

祀典春秋享帝王，汉高俎豆有辉光。皇王帝伯原功德，战伐何如揖让长。
金陵咏·其四
作者：郑善夫
朝代：明

闽粤犹传汤大夫，残山振海定皇舆。当年肘后悬金印，今日人间卖玉鱼。
钓台
作者：郑善夫
朝代：明

文叔为天子，先生顾钓矶。故人一夜话，星坐旧山归。严濑无今古，羊裘有是非。瓣香台下拜，素志尚依违。
钓台用孟浩然韵
作者：郑善夫
朝代：明

钓台东接峡江流，台上平临欧冶州。豪客乘风时有赋，海翁无事自忘忧。中原目断冥鸿路，落日愁生芳杜洲。岁晚烟波浩无极，鸬鹚鸂鶒傍人游。
钟吾行
作者：郑善夫
朝代：明

皑霜凛凛颓杨柳，钟吾驿前白狐走。山东虎穴已尽除，淮北人烟亦何有。自从天狼犯东斗，杀掠如山如拉朽。四溟兵气寂不扬，纵有城隍谁则守。黄河无梁苇可渡，曷不去此甘为虏。就中一室三十口，那得孤儿应门户。投生避死谁不知，钟吾令长实主之。
钱塘
作者：郑善夫
朝代：明

万山赴海国，众水汇钱塘。王气千年歇，湖声八月长。世传浑罔两，天巧亦荒唐。稍待凉风发，乘槎问彼苍。
钱塘映江楼冥坐观潮
作者：郑善夫
朝代：明

钱王此开济，旋入宋山河。潮汐秋来壮，雷霆水上多。尚传江有怒，翻恨海无波。飒飒攒陵树，悲风日夜过。
铅山书事十二韵
作者：郑善夫
朝代：明

闻道坎山里，群豪挠信州。仇家县胆在，死士散金收。赵厕机关重，秦庭报复稠。执言修大怼，负固震诸侯。落日闾阎恐，悲风井径愁。抚绥须早计，变乱未干休。赤子元无罪，红巾揆所由。至诚驯虎豹，极处动貔貅。六邑疲供应，三农讼咎尤。风尘将不靖，土地尔何求。即鉴前车覆，母贻后事忧。朝廷讳首恶，贤相合深筹。
长安
作者：郑善夫
朝代：明

渔阳上谷古幽州，王业千年易水流。胡骑远窥青海月，秦城长建白龙斿。总愁关塞生多垒，未道萧墙隐百忧。日短时艰衰病早，几回簪笏梦沧洲。
长歌行
作者：郑善夫
朝代：明

南湖谷老谁识尔，被褐裹头卧桑梓。早时读易编屡绝，直道如弦仕三已。郎官十年穷不休，八口羞称折腰米。虞廷咎夔苦梦寐，前代君臣若鱼水。老骥伏枥志千里，绨袍百结吾不耻。鲁生甘守白茅屋，张良还从赤松子。洛阳少年抱区区，汉室规模叔孙礼。嗟哉往事谁向语，惠施无人予期死。凤凰楼下党锢成，浊流岂但十一士。君不见申屠蟠，灭迹烟霞里。又不见郭林宗，涉世终泥滓。沧江日落归去来，东山草堂安在哉。迟清亭子风拔颓，贫贱如此令心哀。殷王中兴图逸才，孰为霖雨为盐梅。终日畚锸歌徘徊，于乎终日畚锸歌徘徊。
闭门
作者：郑善夫
朝代：明

经岁避尘缘，时参道德篇。柴门背海闭，鸥鸟受人怜。桂树栽成实，松花采作团。微官浑忘却，唯记孝皇年。
闭门四首
作者：郑善夫
朝代：明

闭门打乖坐，鹊噪庭下槐。种竹成琅玕，天风飒然来。晓起披云气，摊书青涧阿。六经无一字，秪道配江河。读易苦解事，阅世涕横臆。如何中天日，未见群阴息。葺彼南阳庐，潇洒玩世事。平生梁甫篇，吟对沧浪水。
闭门四首·其一
作者：郑善夫
朝代：明

闭门打乖坐，鹊噪庭下槐。种竹成琅玕，天风飒然来。
闭门四首·其三
作者：郑善夫
朝代：明

读易苦解事，阅世涕横臆。如何中天日，未见群阴息。
闭门四首·其二
作者：郑善夫
朝代：明

晓起披云气，摊书青涧阿。六经无一字，秪道配江河。
闭门四首·其四
作者：郑善夫
朝代：明

葺彼南阳庐，潇洒玩世事。平生梁甫篇，吟对沧浪水。
闻吾廷介避乱客死藁葬道隅
作者：郑善夫
朝代：明
体裁：五言排律

识面胥台夕，论心浒墅时。功名非尔辈，文藻是吾师。命薄长遗世，才高更忍饥。天如产麟凤，王不梦熊罴。久着东山屐，频歌濮水词。邴原明进退，杜甫昩生涯。已是哀黄发，仍兼陷赤眉。修身浑欲到，得祸一何奇。寂寞榱楹折，荒芜气运衰。人皆牖下死，子有道傍疑。叔宝时多惜，嵇康我独悲。君门数行泪，不但致吾私。
闻孙山人在西湖水寺
作者：郑善夫
朝代：明

吴门往日听谈玄，塞雁江鱼动隔年。闻尔独居水西寺，与谁同泛六桥船。鱼翻荇带锦不乱，鸟下蘼芜青可怜。拟把郫筒共梅蕊，兼程定得小春天。
闻开化用兵寄思道
作者：郑善夫
朝代：明

旧是桃源地，如何丧乱滋。荷殳连老少，流血满潢池。蜀道奔惟汝，荆州仗有谁。尊翁在垂白，莫遣怨流离。
闻执之侍御赴阙追送不及
作者：郑善夫
朝代：明

名岩拟共花时见，渺渺芝田空复情。绣斧春当霄汉立，彩帆今傍斗牛行。南州烟水还徐稚，京洛风云逐马卿。日暮沧江相失后，可无献纳慰平生。
闻汀漳罢兵二首
作者：郑善夫
朝代：明

整整汀漳戍，群凶复听招。频闻洗兵马，不见返渔樵。猰㺄终难狎，貔貅漫独骄。皇情近忧豁，氛䘲若为销。羽书传上国，牙帐拥诸侯。别峒分戎马，前锋失火牛。果谁知要害，漫尔历春秋。只道书生策，能分主上忧。
闻汀漳罢兵二首·其一
作者：郑善夫
朝代：明

整整汀漳戍，群凶复听招。频闻洗兵马，不见返渔樵。猰㺄终难狎，貔貅漫独骄。皇情近忧豁，氛䘲若为销。
闻汀漳罢兵二首·其二
作者：郑善夫
朝代：明

羽书传上国，牙帐拥诸侯。别峒分戎马，前锋失火牛。果谁知要害，漫尔历春秋。只道书生策，能分主上忧。
闻涛
作者：郑善夫
朝代：明

涨海饶孤寐，春山淹去归。鱼龙永夜急，波浪远天违。孤志存舟楫，清时卧钓矶。尘机久已息，何事白鸥飞。
闻荐
作者：郑善夫
朝代：明

逋客晚知几，西山言采薇。长安三丈雪，而我赏心违。隐处无人识，荐书何事飞。冥鸿天万里，空遣弋人归。
闻西江乱
作者：郑善夫
朝代：明

乍发洪都使，风传消息回。荆吴得剧孟，江汉尚深哀。画角连城动，黄衫自将来。万方思系虏，宁乏亚夫才。
闻道
作者：郑善夫
朝代：明

闻道汉天子，身封镇国公。家初营上谷，臣得贺离宫。铁券传何急，将军气尽雄。郊牛凡五卜，车驾想河东。
阳山与方思道同游书事
作者：郑善夫
朝代：明

晨光淑初夏，野意招游踪。策马阳山行，所亲远来从。下马结桂枝，道穿白龙宫。藉彼宫里草，乘彼桂下风。渴饮丹井泉，泉甘思虑空。希君遗人世，相将寻赤松。
阻济上
作者：郑善夫
朝代：明

叔伯何多日，关山烽火明。病妨风土恶，身与岁时征。丧乱怀先帝，艰危有我生。向来刘越石，意气不能平。
陆子渊
作者：郑善夫
朝代：明

成贤真此地，瑶席尔司成。述作回中古，机云愧后生。华亭鹤正唳，蓬海雁长征。结谊风尘上，看君万里情。
陈少府镧
作者：郑善夫
朝代：明

吾怜陈少府，独抱明月珠。五载官闽土，春风生向隅。县知水薤意，频握玉麟符。霄汉声名早，看君受剑车。
陈执之宅同诸君酌菊二首
作者：郑善夫
朝代：明

秪抱霜雪姿，风沙怅独悲。亲朋更此地，酩酊对花枝。栗里归心远，潇湘秋事迟。东君不相识，只自向华滋。绣衣都下宅，丛菊好花枝。延客尊罍罢，良宵风露垂。娉婷岂自媚，迟暮宛相宜。故国鳌峰上，繁英今满篱。
陈执之宅同诸君酌菊二首·其一
作者：郑善夫
朝代：明

秪抱霜雪姿，风沙怅独悲。亲朋更此地，酩酊对花枝。栗里归心远，潇湘秋事迟。东君不相识，只自向华滋。
陈执之宅同诸君酌菊二首·其二
作者：郑善夫
朝代：明

绣衣都下宅，丛菊好花枝。延客尊罍罢，良宵风露垂。娉婷岂自媚，迟暮宛相宜。故国鳌峰上，繁英今满篱。
陈遂初进士邀宿赪谷草堂夜观西湖渔火
作者：郑善夫
朝代：明

税驾归闽土，寻山入浙中。客情逢胜友，东路任飞蓬。夜艇流渔火，秋杯折渚筒。巢由圣世事，直北大明宫。
除夕二首
作者：郑善夫
朝代：明

忽忽屠苏夕，匆匆吴楚春。岁华无奈守，酒盏可怜频。世短聊看斗，时艰复问津。剑文差不翳，犹得慰情亲。丧乱满天地，风烟无古今。吴门又除夕，粤客未投簪。灯晕他年梦，椒花故国心。翻怜痴儿女，嬉笑夜堂深。
除夕二首
作者：郑善夫
朝代：明

百战无宁日，穷年作宦情。故山惟梦到，异域独灯明。冰雪淹公子，风尘掩客星。无家杜陵老，经乱郑康成。北望关河固，东游岁月更。安危仗王室，鼎食愧升平。三元今夕到，群盗几时平。河洛新流血，齐梁日请兵。羽书连乐国，鞞鼓动神京。大将真无敌，元凶未就烹。地悲杀气盛，天苦岁功成。进退吾何据，椒盘空复情。
除夕二首·其一
作者：郑善夫
朝代：明

忽忽屠苏夕，匆匆吴楚春。岁华无奈守，酒盏可怜频。世短聊看斗，时艰复问津。剑文差不翳，犹得慰情亲。
除夕二首·其一
作者：郑善夫
朝代：明

百战无宁日，穷年作宦情。故山惟梦到，异域独灯明。冰雪淹公子，风尘掩客星。无家杜陵老，经乱郑康成。北望关河固，东游岁月更。安危仗王室，鼎食愧升平。
除夕二首·其二
作者：郑善夫
朝代：明

三元今夕到，群盗几时平。河洛新流血，齐梁日请兵。羽书连乐国，鞞鼓动神京。大将真无敌，元凶未就烹。地悲杀气盛，天苦岁功成。进退吾何据，椒盘空复情。
除夕二首·其二
作者：郑善夫
朝代：明

丧乱满天地，风烟无古今。吴门又除夕，粤客未投簪。灯晕他年梦，椒花故国心。翻怜痴儿女，嬉笑夜堂深。
陪王中丞夜游治平期到上方不果
作者：郑善夫
朝代：明

湖上兴不极，复治东山具。执策入治平，繁霜湿衣屦。山僧不好客，高卧阖庭户。清商动木末，静听不知处。遥看上方胜，子夜发襟素。情长事乃违，咫尺不得据。月落空归来，寒猿挂深树。
隐忧
作者：郑善夫
朝代：明

四海俱疲敝，中原且力支。路难惟蹭蹬，心苦有栖迟。草泽龙初斗，天山矢更遗。无由济社稷，哽咽送年衰。
雁宕山中
作者：郑善夫
朝代：明

丹崖侧叠窥欲颓，拊石扪萝鸟道回。沧海客心长自远，锦溪秋色是重来。灵湫水激风云湿，昧谷春生鸿雁回。更上南山望双阙，葱葱云气护蓬莱。
雁宕读壁间诗侯希召云此陈准卿之作也昔与准卿为月夜游仰观天柱诸峰岌岌如坠发狂大叫自以为奇观今兹已矣相顾欷歔赋此酹之
作者：郑善夫
朝代：明

雁荡清猿夜，黯然读尔诗。斯人竟短折，吾道日支离。二谷看秋月，孤峰落酒卮。细翻嘉树传，洒泣向临菑。
集胜果寺分得眠字
作者：郑善夫
朝代：明

寺阁兹辰会，宾朋尽世贤。云山兼胜日，岩壑得高眠。移席竹林晚，题诗花蕊妍。燕鸿何意绪，来往各翩翩。
雨
作者：郑善夫
朝代：明

黄埃䓇䓇二麦死，幽天五月无雷雨。秪疑青竹修大雩，忽见黄头泽下土。少男风生鸟鸣渚，苍龙行天翠蛟舞。儿童拍手歌？蜴，徵敛从兹脱箠楚。乃者盗贼连三霜，以致逆气成旱荒。老稚大半委沟壑，丁壮岂免从豺狼。况尔犁锄铸为兵，纵有废地无复耕。东家鬻儿西鬻女，骨肉之怨何时平。只今一雨民稍宽，柳叶榆钱尚得飧。莫令边陲又金革，公赋从容私始得。
雨
作者：郑善夫
朝代：明
体裁：古风

黄埃䓇䓇二麦死，幽天五月无雷雨。秪疑青竹修大雩，忽见黄头泽下土。少男风生鸟鸣渚，苍龙行天翠蛟舞。儿童拍手歌�蜴，徵敛从兹脱箠楚。乃者盗贼连三霜，以致逆气成旱荒。老稚大半委沟壑，丁壮岂免从豺狼。况尔犁锄铸为兵，纵有废地无复耕。东家鬻儿西鬻女，骨肉之怨何时平。只今一雨民稍宽，柳叶榆钱尚得飧。莫令边陲又金革，公赋从容私始得。
雨后登天游观
作者：郑善夫
朝代：明

幽探尚爱天游观，石磴高盘松栝林。鹤驭虹桥今断绝，黄冠紫屐此登临。千峰雨过玄冥湿，列洞云回元气深。便欲垂纶钓鱼石，鸬鹚立满九溪浔。
雨后陪周用宾杖策寻天目祖花
作者：郑善夫
朝代：明

风雨于潜道，藤萝古殿阴。祖花传近代，瑶草寄遐心。应世吾能赋，探玄女独深。形骸百鍊晚，未免二毛侵。
雨夜
作者：郑善夫
朝代：明

萧萧风振屋，汎汎雨鸣楼。宿鸟惊巢堕，潜鲛出水游。客床沾处湿，病枕听来愁。颇羡清江上，风波不碍鸥。
雪中游报国寺
作者：郑善夫
朝代：明

雪里经过报国寺，燕京气候欲冬深。楼台近引山河色，风日初含松桧林。并拟散愁聊出郭，那堪痛饮益沾襟。南巡辂马今何处，百万貔貅行路心。
雪山歌和薛君采方思道
作者：郑善夫
朝代：明

君不见南宫少谷老麻鞋布褐色枯槁。万事都归混沌里，一生但结江山好。未即乘牛函谷关，尚须跨马长安道。长安岁暮雪满城，甃雪便筑山峥嵘。岩㟼踞地虎豹急，星躔斗转山河明。玉女峰前瑶作台，夸娥一夜轻移来。袍笏真当米芾拜，诗篇数荷邹阳裁。阶墀把玩已两月，皓气遥遥正相得。尘土谁分冰雪姿，市朝聊寄烟霞癖。未妨颓阘旋补葺，时见消融势尤岌。啸月长闻白鹤回，含风岂恨青阳及。青阳青阳谩相放，金石瑱填本波浪。适来天地入虚无，何事么么论消长。
雪晴登阖闾城
作者：郑善夫
朝代：明

屯车阖闾城，北风吹我缨。残雪辉远山，牛羊缩郊坰。四望靖氛祲，何以烽火明。荆豫复梗化，巴渝未休兵。东方乱新定，讵可言太平。淮蔡连齐梁，繁华转凋零。新鬼夜群啸，贪攘日相乘。阛阓少人烟，狐兔行其庭。向来膏腴地，眼见白草生。白草何田田，不足饱蝗螟。县吏尚夏楚，馀民死诛征。我生夫何为，罹此百忧并。拔剑出故里，捧心向明廷。八月过沛水，长路愁榛荆。宵雨恻野哭，晨风起鸡声。空日积悲愤，岂不怀志诚。承乏下三吴，伏枕惟独醒。遭逢想马周，■然惭匡衡。客从北方来，因之问神京。狸鼪宣慢慆，凤麟多自屏。荃蕙委厥美，艾榝朝盈盈。语罢各掩涕，使我心逾怦。捐佩遗故人，答我非众馨。媒拙终受诒，好修谁共成。吴侬亦有谣，辛酸不忍听。东门有瓜场，予亦将归耕。迟迟俗士驾，望望灵修情。
青野堂成二首
作者：郑善夫
朝代：明

小隐堂开青野上，鹡鸰鸂鶒傍人初。安身正学周夫子，庭草芊芊费剪除。不厌芳华耽寂寞，江湖廊庙本同机。明时正好兴周道，要识莘磻是汝师。
青野堂成二首
作者：郑善夫
朝代：明

飘风落木气萧萧，抱病经时亦自聊。湖上小堂驯燕雀，年来净业混渔樵。子真谷口成深隐，少谷柴门故自开。药裹书签蒙不理，海鸥江鹳日相回。
青野堂成二首·其一
作者：郑善夫
朝代：明

小隐堂开青野上，鹡鸰鸂鶒傍人初。安身正学周夫子，庭草芊芊费剪除。
青野堂成二首·其一
作者：郑善夫
朝代：明

飘风落木气萧萧，抱病经时亦自聊。湖上小堂驯燕雀，年来净业混渔樵。
青野堂成二首·其二
作者：郑善夫
朝代：明

不厌芳华耽寂寞，江湖廊庙本同机。明时正好兴周道，要识莘磻是汝师。
青野堂成二首·其二
作者：郑善夫
朝代：明

子真谷口成深隐，少谷柴门故自开。药裹书签蒙不理，海鸥江鹳日相回。
青野堂石傍植菊花冬日盛开
作者：郑善夫
朝代：明

青野堂西湖石畔，厓菊花繁明暮年。乾坤正色黄如此，丘壑孤怀尔最贤。秪许菌芝同远地，不争桃李媚阳天。上林冰雪愁无赖，三径时开向日边。
鞠歌赠思道
作者：郑善夫
朝代：明

垂桑弓，挂蓬矢，旦夕如长凫，谁将哺尔乌。来啄粟飞入网罗，将尔含哺向滹沱。河水㶁㶁，黄沙淫淫。琴弦自有心，翻奏山水音。流响入明堂，锡尔龙凤章。但得龙凤章，不愿尚书郎。持归报尔父母，父母之恩安可毕。歌黄钟，鼓朱瑟，高堂沉沉射红日。
韶州吟二首
作者：郑善夫
朝代：明

闻渡韶阳水，沧溟水更深。娵媀时入馔，莫作百蛮音。蛮溪枫叶下，蛮女答歌还。太平无外患，何事百牢关。
韶州吟二首·其一
作者：郑善夫
朝代：明

闻渡韶阳水，沧溟水更深。娵媀时入馔，莫作百蛮音。
韶州吟二首·其二
作者：郑善夫
朝代：明

蛮溪枫叶下，蛮女答歌还。太平无外患，何事百牢关。
顺门晓直
作者：郑善夫
朝代：明

城上清钟散御墀，曙鸦声动万年枝。天回阁道星辰迥，云捧乾清岁月迟。内省尚承东阙旨，从官稀见早朝仪。羁孤愁断周南目，仙仗新传到具茨。
须溪除日
作者：郑善夫
朝代：明

兹夕乃何夕，忽忽岁云徂。南征历寒温，犹滞天一隅。去年阖闾城，今年姑蔑墟。风尘久未厌，岂得念故都。怀中两女儿，旦夕如长凫。出门初学语，今能效屠苏。团栾岂慰意，恻恻悲隙驹。比邻数知旧，别后还有无。爵服既不情，铅汞亦我诬。九野天浩荡，奄奄正愁予。
顾九和
作者：郑善夫
朝代：明

昆山顾学士，十载绾银鱼。勋业天人策，行藏封禅书。与君成去住，谋道竟何如。先帝焚香在，皇情可但虚。
题九峰书院
作者：郑善夫
朝代：明

圆象序兴没，大道蔑消沈。濂伊冥契后，作者纷林林。石鼓未榛莽，嵩阳亦嵚崟。九峰复何如，夫子重幽寻。结架云霞交，讨求松竹阴。探真破众眩，集虚嗣希音。川注理有托，物化情乃任。锵锵广陵散，写之龙唇琴。闭阁缀道论，永为后贤琛。曰余早送误，捷径坐滞淫。窃睐无穷门，浩荡纠寸心。眷言抠裳衣，毕志遵所钦。
题南野旧居
作者：郑善夫
朝代：明

南山百亩地，记得种瓜时。风日蜻蜓下，犁锄布谷知。辋川流水在，谷口主人非。独鹤青天外，空亭自落晖。
题吕纪画鹤
作者：郑善夫
朝代：明

国朝画禽谁最精，四明吕纪推独步。貌出青田一片影，天机物色生毫素。霜翎藻质何翩翩，月下苍虬欲上天。半夜狂风吹碧落，扬声直彻广寒边。凤凰不来猿鹤悲，似怜独立羽毛稀。若遇辽东丁道士，联襟接翼与同飞。
题夏仲昭画竹
作者：郑善夫
朝代：明

苍梧春欲至，翠篁风雨深。云梢洒不乱，流影下湘阴。杳矣虞妃泪，悠哉君子心。凤凰去已久，对尔想遗音。
题官竹
作者：郑善夫
朝代：明

黄河之水非淇澳，亦有籦笼挺平陆。彭城官舍清如簇，磥砢纷披成绿玉。使君公馀开鼎餗，清声入坐可无肉。酒酣戏我题官竹。座中才子谢水曹，对客跳跃先挥毫。诗成夺我宫锦袍，行辈大叫称诗豪。我怜此竹绝短小，忽有感遇难成骚。点与语曰：汝之生也不似彗帚排青苍，安能截作笙箫来凤凰。又不似由衙大如斗，恶用于汝为柱梁。惟应托根官舍傍，且有标节储雪霜。中虚不肯容蝼蚁，作德君子多比方。噫！华滋烂死兮汝得孤存，劫火满山兮汝独不焚。子猷云：何可一日无此君。吾欲移汝归昆崙。
题望夫石
作者：郑善夫
朝代：明

自君之出西玉门，寒砧夜夜驱离魂。楼兰未灭君不归，泪眼一注穷昆崙。自纺自绩孰与存，眼青直到天地昏。城中少年生情性，一曲离鸾岂堪听。妾身自是蓝田璧，宁向峰头化为石。海水屡见成丘山，犹望夫君生入关。呱呱小儿尚在手，白衣苍狗无不有。谁家去夫䞉出丑，世上妇人多姓柳。
题望夫石
作者：郑善夫
朝代：明
体裁：古风

自君之出西玉门，寒砧夜夜驱离魂。楼兰未灭君不归，泪眼一注穷昆崙。自纺自绩孰与存，眼青直到天地昏。城中少年生情性，一曲离鸾岂堪听。妾身自是蓝田璧，宁向峰头化为石。海水屡见成丘山，犹望夫君生入关。呱呱小儿尚在手，白衣苍狗无不有。谁家去夫剩出丑，世上妇人多姓柳。
题潘山人水居
作者：郑善夫
朝代：明

习静不出郭，著书长闭门。烟霞结白日，薜芷避缁氛。巾舄从吾好，钟彝有道存。埋名爱蒋诩，多事陋扬云。
题田给事一竹轩
作者：郑善夫
朝代：明

羡尔云霄势，泠然冰玉姿。空斋寄森爽，独立出喧卑。尚阻潇湘对，终收淇澳诗。幔亭霜雪盛，应长凤凰枝。
题画
作者：郑善夫
朝代：明

商意变绿荷，秋风落江渚。零露忽泥人，愁闻鹡鸰语。
题白云泉亭子
作者：郑善夫
朝代：明

白云在亭上，清泉在亭下。我本山中人，来结亭前树。云泉甘且冽，予心永终慕。尘机久未息，禅机当早晤。芬华随高秋，淹留岁云暮。
题程时言侍御和溪谱
作者：郑善夫
朝代：明

君家好乔木，远影郁婆娑。桂树青霄上，桃花骇浪多。高峰回日月，大地涌星河。近阅篁墩谱，燕山岂啻过。
题虎溪三笑图
作者：郑善夫
朝代：明

东林卓锡地，宛在昆崙西。莲社谁堪入，庐峰不可梯。一空无色相，三笑岂菩提。便合攒眉去，酕醄过虎溪。
题赵子昂林木
作者：郑善夫
朝代：明

元朝学士宋家子，手得丹青古莫比。笔端点染入精妙，心上经纶乃如此。唐之毕宏宋郭熙，林木山水那兼美。一匹缣素动数旬，工夫细腻世绝伦。未论意象补造化，已觉气势生风云。眼中蛟龙相盘拿，风云变态何诧嗟。草间莫着王孙足，王孙芳草今天涯。君不见马远区区念宋家，残山剩水胡为耶。
题邵二泉绣岭草堂二首
作者：郑善夫
朝代：明

湘山寂寂楚猿啼，湘水迢迢过客悲。何处筼筜不愁思，邵公惠麓武公淇。茶仙品泉泉为寒，泉翁爱泉泉出山。只欲逃名逃不得，许多甘冽在人间。
题邵二泉绣岭草堂二首·其一
作者：郑善夫
朝代：明

湘山寂寂楚猿啼，湘水迢迢过客悲。何处筼筜不愁思，邵公惠麓武公淇。
题邵二泉绣岭草堂二首·其二
作者：郑善夫
朝代：明

茶仙品泉泉为寒，泉翁爱泉泉出山。只欲逃名逃不得，许多甘冽在人间。
题金司寇芙蓉溪草堂
作者：郑善夫
朝代：明

绵州城东涪江北，芙蓉溪水逼高寒。人今未向草堂卧，花更何年驷马看。云锦娟娟临岁暮，白鸥款款并风湍。汉庭近事须君子，黄发高歌承露盘。
题集山书院
作者：郑善夫
朝代：明

大江贯蕲黄，中有硕士居。抱璧重一掷，探元破群愚。偃卧大集阳，悠然见苍梧。鲁峰七十二，芙蓉峻而都。所恋得依托，宁能去园庐。众山止其巅，百川求其潴。不观洞庭阔，但恐周道纡。白鹿有筌蹄，衡岳空笱篘。玄玄入疑始，吾与尔为徒。
题黄隐君水居二首
作者：郑善夫
朝代：明

人境不肯住，水居犹沧洲。青山如对隐，白发本无愁。春草诗魂合，秋风乐事求。鲈莼兴不浅，聊定此生谋。水居意自得，海鸥来不妨。老怀惟杖履，秋事在林塘。桂桨依渔父，菱歌出女郎。逃名非故尔，但恐失沧浪。
题黄隐君水居二首·其一
作者：郑善夫
朝代：明

人境不肯住，水居犹沧洲。青山如对隐，白发本无愁。春草诗魂合，秋风乐事求。鲈莼兴不浅，聊定此生谋。
题黄隐君水居二首·其二
作者：郑善夫
朝代：明

水居意自得，海鸥来不妨。老怀惟杖履，秋事在林塘。桂桨依渔父，菱歌出女郎。逃名非故尔，但恐失沧浪。
风雨过南关
作者：郑善夫
朝代：明

元亮东归日，长途菊正斑。宁辞彭泽米，早得匡庐山。雨势秋崩峡，云阴昼阨关。回思凤凰阁，吾已得生还。
飞龙引
作者：郑善夫
朝代：明

采铜铸宝鼎，炼作九还丹。服食寿长生，长生千万年。白日跨飞龙，宸游上九天。如何鼎湖路，一去无时还。君子贵返终，仙术谅非难。方士费论说，彼心讵能安。秦皇与汉武，黄土高巑岏。
马伯淳西归
作者：郑善夫
朝代：明

与君同去国，别路各悠悠。吾邑东海上，终南西雍州。何时报缟带，于此解纾裘。万事将慈母，长歌渭水流。
驾出北平
作者：郑善夫
朝代：明

桑乾西路带杨河，万乘三秋跃马过。雷泽钓丝天上应，瑶池云气暮来多。茫茫禹贡真不有，款款祈招亦奈何。幕下少年俱贵达，袖中长铗谩悲歌。
鲤湖三首
作者：郑善夫
朝代：明

到此意了了，春湖接未妨。薄云长恋洞，名草不辞香。月色寒侵阁，滩声夜近床。神仙真可学，吾即傲陶唐。铁嶂垂天堑，石门修水关。古松蟠极地，小鸟立惊湍。玉笛何由听，真乘未即安。芝田会心处，漫忆紫金丹。何处遁天韬，烟霄首独搔。山川进奇崛，天地入萧骚。病骨怜芳草，烦心愧白袍。东隅紫气盛，偏薄上仙曹。
鲤湖三首·其一
作者：郑善夫
朝代：明

到此意了了，春湖接未妨。薄云长恋洞，名草不辞香。月色寒侵阁，滩声夜近床。神仙真可学，吾即傲陶唐。
鲤湖三首·其三
作者：郑善夫
朝代：明

何处遁天韬，烟霄首独搔。山川进奇崛，天地入萧骚。病骨怜芳草，烦心愧白袍。东隅紫气盛，偏薄上仙曹。
鲤湖三首·其二
作者：郑善夫
朝代：明

铁嶂垂天堑，石门修水关。古松蟠极地，小鸟立惊湍。玉笛何由听，真乘未即安。芝田会心处，漫忆紫金丹。
鳌岭
作者：郑善夫
朝代：明

鳌岭飘飘理巾舄，天风北来吹鬓毛。土花石黛自成锦，松枝海水相为涛。空门闭云春寂寞，山鬼啸月夜萧骚。清斋白饭正着我，蒲团坐啸求吾曹。
鸂鶒
作者：郑善夫
朝代：明

鸂鶒无拘碍，浮游锦石傍。雌雄互饮啄，毛羽割阴阳。已得沧洲趣，宁思天汉翔。并生大化里，幽独阐文章。
鸿雁
作者：郑善夫
朝代：明

稻粱荒岁月，鸿雁散江湖。避地风霜切，防身机辟俱。不愁天旷绝，长恐事荣枯。二月阴山暖，归心慰远途。
鹧鸪行
作者：郑善夫
朝代：明

行人行人子细听，鹧鸪近前语分明。山有长蛇兼罔两，水若可涉霜涛惊。哥哥欲行须暂停。君不见赤雉四顾不出山，虞人关弓射雉还。君不见大鹏抟风九万里，六月一息图南徙。
麦斜行
作者：郑善夫
朝代：明
体裁：古风

今我不乐游麦斜，石田璚草摇春华。洞门玲珑骇初见，细路窈窕行未涯。是日春光正骀荡，黄鹂布谷声相向。远树葱菁色已齐，古木诘屈神犹壮。岩下山翁供酒餔，赏心岂复忧行厨。云端傥遇林樵谷，为尔分张石室书。
麦斜行
作者：郑善夫
朝代：明

今我不乐游麦斜，石田璚草摇春华。洞门玲珑骇初见，细路窈窕行未涯。是日春光正骀荡，黄鹂布谷声相向。远树葱菁色已齐，古木诘屈神犹壮。岩下山翁供酒餔，赏心岂复忧行廚。云端傥遇林樵谷，为尔分张石室书。
黄伯固
作者：郑善夫
朝代：明

黄郎遁世士，抱影处空谷。撷芳上木末，采藻立水澳。妙善难可邻，岁暮守幽独。怀姝匪自媚，出门重结束。风云一抚念，故术草丰蓐。鄙夫附丘阿，达者从所欲。康乐营石门，知章疏剡曲。存道苟不贰，岂贻山灵辱。
黄山杂诗十首
作者：郑善夫
朝代：明

黄山如岱岳，萝山若梁甫。曾颠遏行云，屼屼自太古。咸池荡初景，昧旦河已曙。我梦天都行，笑折扶桑树。燠风熙自南，淑景变物色。引领望岩阜，光宠遍林薄。抚兹盛农节，耦耕及南陌。虽匪康庄衢，良用歌帝德。经始朗上原，秬菽长如茨。岩霏散丛薄，谷风回春姿。童伴歌以嬉，苦乐中自知。宁生声慷慨，乃作霸王师。黄山奠南服，？？分楚望。连峰标天枢，结秀极地藏。金鸡时一鸣，高鸟不能上。眷兹俯沧海，穷岁梦波浪。蓝田有嘉植，种玉世莫比。灵气纷璀璨，熠熠寰区里。玞碧奴视之，琳琅乃支子。不遇后车载，终伏磻溪水。回溪下钓缗，溪水见我志。绪风扬伏波，波伏风不起。中有双文鱼，筛筛不受饵。履兹钓鲸鲵，掊击东溟水。园庐春欲至，岁事此伊始。采芳入层云，散发不及理。蚕眠桑柘繁，土膏农务起。龙斗未敢闻，巢父正洗耳。朱滩流湍水，壑龙无时吟。水流木叶下，宛转岁序阴。岁序倏以改，丹砂仍费寻。蓬阁傥可求，去矣极高深。崇峦互经亘，灵氛厂玄盖。天风散鼓钟，旦夕发清籁。日晏紫芝茁，山静幽鸟萃。真机秘心赏，要在达者会。停云扃重关，萝风陨天声。遐搆名山阳，允谐真隐情。诗书豁俗韵，岩丘湛性灵。郁彼漆园篇，聊用得吾生。
黄山杂诗十首·其一
作者：郑善夫
朝代：明

黄山如岱岳，萝山若梁甫。曾颠遏行云，屼屼自太古。咸池荡初景，昧旦河已曙。我梦天都行，笑折扶桑树。
黄山杂诗十首·其七
作者：郑善夫
朝代：明

园庐春欲至，岁事此伊始。采芳入层云，散发不及理。蚕眠桑柘繁，土膏农务起。龙斗未敢闻，巢父正洗耳。
黄山杂诗十首·其三
作者：郑善夫
朝代：明

经始朗上原，秬菽长如茨。岩霏散丛薄，谷风回春姿。童伴歌以嬉，苦乐中自知。宁生声慷慨，乃作霸王师。
黄山杂诗十首·其九
作者：郑善夫
朝代：明

崇峦互经亘，灵氛厂玄盖。天风散鼓钟，旦夕发清籁。日晏紫芝茁，山静幽鸟萃。真机秘心赏，要在达者会。
黄山杂诗十首·其二
作者：郑善夫
朝代：明

燠风熙自南，淑景变物色。引领望岩阜，光宠遍林薄。抚兹盛农节，耦耕及南陌。虽匪康庄衢，良用歌帝德。
黄山杂诗十首·其五
作者：郑善夫
朝代：明

蓝田有嘉植，种玉世莫比。灵气纷璀璨，熠熠寰区里。玞碧奴视之，琳琅乃支子。不遇后车载，终伏磻溪水。
黄山杂诗十首·其八
作者：郑善夫
朝代：明

朱滩流湍水，壑龙无时吟。水流木叶下，宛转岁序阴。岁序倏以改，丹砂仍费寻。蓬阁傥可求，去矣极高深。
黄山杂诗十首·其六
作者：郑善夫
朝代：明

回溪下钓缗，溪水见我志。绪风扬伏波，波伏风不起。中有双文鱼，筛筛不受饵。履兹钓鲸鲵，掊击东溟水。
黄山杂诗十首·其十
作者：郑善夫
朝代：明

停云扃重关，萝风陨天声。遐搆名山阳，允谐真隐情。诗书豁俗韵，岩丘湛性灵。郁彼漆园篇，聊用得吾生。
黄山杂诗十首·其四
作者：郑善夫
朝代：明

黄山奠南服，？？分楚望。连峰标天枢，结秀极地藏。金鸡时一鸣，高鸟不能上。眷兹俯沧海，穷岁梦波浪。
黄山杂诗十首·其四
作者：郑善夫
朝代：明
体裁：古风

黄山奠南服，��分楚望。连峰标天枢，结秀极地藏。金鸡时一鸣，高鸟不能上。眷兹俯沧海，穷岁梦波浪。
黄岩黄宗贤为余筑室羽山招与共栖未果守官郁郁辄有东路之思奈故乡多难欲归不可行当赴其招矣记兴二首
作者：郑善夫
朝代：明

不分委沟壑，上林安一枝。官随年少后，拙负故人知。彝鼎终难就，箪瓢定不辞。故园方苦乱，去采羽山芝。万事无何有，风云信所为。此生依鲍叔，何处觅钟期。騕袅怀长路，芙蓉惜后时。嗣宗元玩世，不恨步兵迟。
黄岩黄宗贤为余筑室羽山招与共栖未果守官郁郁辄有东路之思奈故乡多难欲归不可行当赴其招矣记兴二首·其一
作者：郑善夫
朝代：明
体裁：五言律诗

不分委沟壑，上林安一枝。官随年少后，拙负故人知。彝鼎终难就，箪瓢定不辞。故园方苦乱，去采羽山芝。
黄岩黄宗贤为余筑室羽山招与共栖未果守官郁郁辄有东路之思奈故乡多难欲归不可行当赴其招矣记兴二首·其二
作者：郑善夫
朝代：明

万事无何有，风云信所为。此生依鲍叔，何处觅钟期。騕袅怀长路，芙蓉惜后时。嗣宗元玩世，不恨步兵迟。
黄明甫宪副欲到湖上
作者：郑善夫
朝代：明

江鸟江花俱眼明，乘春骢马报江行。闭门秪分烟霞累，抚世今看意气横。海上梦回陈子榻，天边树绕越王城。便须傍竹开三径，拄杖停云望友生。
黄河二首
作者：郑善夫
朝代：明

五月黄河风不回，六鳌东涌雪山来。乌樯天转蛟龙窟，未道瞿塘滟滪堆。桃源县前雷雨急，洪河拍天黄雾深。淮南古意正愁目，更着悲歌乱客心。
黄河二首·其一
作者：郑善夫
朝代：明

五月黄河风不回，六鳌东涌雪山来。乌樯天转蛟龙窟，未道瞿塘滟滪堆。
黄河二首·其二
作者：郑善夫
朝代：明

桃源县前雷雨急，洪河拍天黄雾深。淮南古意正愁目，更着悲歌乱客心。
黄茅冈和东坡二首
作者：郑善夫
朝代：明

云龙山下黄茅冈，秋风破帽聊相羊。徐州太守遗石床，烟花十万皆微茫。白龙帝乡千里长，有客好事遥相望，高歌不乏太守狂。我醉倚歌千仞冈，一声叱起万石羊。寒笳数声咽胡床，四山烽火何茫茫。道路阻绝烟尘长，京华咫尺不可望，小子年来学佯狂。
黄茅冈和东坡二首·其一
作者：郑善夫
朝代：明

云龙山下黄茅冈，秋风破帽聊相羊。徐州太守遗石床，烟花十万皆微茫。白龙帝乡千里长，有客好事遥相望，高歌不乏太守狂。
黄茅冈和东坡二首·其二
作者：郑善夫
朝代：明

我醉倚歌千仞冈，一声叱起万石羊。寒笳数声咽胡床，四山烽火何茫茫。道路阻绝烟尘长，京华咫尺不可望，小子年来学佯狂。
龙湫
作者：郑善夫
朝代：明

龙湫瀑流转怒雷，回风散作灵雾飞。青雯倒挂鸿濛练，断尽天孙云锦机。
龙溪
作者：郑善夫
朝代：明

志士乐岩栖，岩前幽鸟啼。长风吹瀑布，飞过白龙溪。抵道桃花发，花源处处迷。
龙门西象顶望海
作者：郑善夫
朝代：明

浩荡窥南纪，长天望正繁。北风青啸海，高浪白浮山。舟楫思兼济，云霄怅独还。何当溯牛女，重扣紫皇关。
幼女词
作者：郑嘉
朝代：明
体裁：五言绝句

下床着新衣，初学小姑拜。低头羞见人，双手结裙带。
木芙蓉
作者：郑嘉
朝代：明

绿岸芙蓉花，花秾叶逾翠。影落空潭秋，新妆镜中媚。朝来白露浓，胭脂堕红泪。
秋日怀孟熙先生
作者：郑嘉
朝代：明

故人丘壑隐，尘路往来迟。寒暑空相忆，云山不可期。古碑梅福寺，荒井石郎祠。旧日同游处，偏劳入梦思。
送辰长老住横山寺
作者：郑嘉
朝代：明

紫檀烟凝鹤回翔，清磬泠泠出上方。岩畔异花熏讲席，涧边修竹护禅房。东林结社莲初种，南岳分春茗乍香。三伏炎蒸应不到，绿萝风洒石龛凉。
题阳关送别图
作者：郑嘉
朝代：明

漠漠杨柳花，青青杨柳树。带花折长条，将送行人去。灞陵勿淹留，明日发沙洲。沙洲连塞路，望望使人愁。愿推双车轮，推过寿昌县。寿昌何蔚蔚，边城如眼见。别曲歌且停，春醪香更清。一杯歌一曲，曲尽两含情。含情岂无语，别离心更苦。懊恨别离多，欢娱能几许。万水复千山，人去几时还。谁言功名好，侬道不如闲。
题韩左军马图
作者：郑嘉
朝代：明
体裁：古风

当时四十万匹中，出群意气偏豪雄。三騣剪花蹄削玉，拳毛一团如旋风。飞腾射猎南山下，踏雪归来汗犹赭。奚官乍卸紫驮鞯，解渴汲与华清泉。凤头青丝掣欲断，一口拟吸天池乾。日奔千里如电走，饮秣翻落驽骀后。东家蹇驴钝莫驱，热浴冷水饥欲刍。贤愚否泰亦如此，抚膺叹息良马图。
同王驾部游慧山题秋声小阁
作者：郑坤
朝代：明
体裁：七言律诗

辋川居士共襟期，小阁登攀欲暮时。山色可淹今日酒，秋声还忆去年诗。閒云竹扫无留影，老树藤缠不剩枝。景物渐随人事谢，隔窗幽鸟未曾知。
将至广信舟中望两岸群山如画
作者：郑士奇
朝代：明
体裁：五言律诗

层峦惊陡削，峭壁插天青。洒滴疑来雨，悬空似落星。石斜防虎伏，壑冷带龙腥。好倩长康笔，图将一画屏。
百字令·自述用东坡韵
作者：郑士奇
朝代：明

先生拂袖，赋归来、曾见义熙人物。老去懒摇白羽，只爱青林石壁。坐引桐风，书研竹露，诗净峨嵋雪。山中皓首，那知世上豪杰。自笑痴兴还浓，紫芝采就，高咏林间发。午后松涛翻雪乳，片缕茶烟明灭。世事如棋，臣心似水，老濯沧浪发。寒梅吹绽，一林香影明月。
长虹
作者：郑士龙
朝代：明
体裁：古风

垂虹屈曲跨清波，藻荇香中笑语过。恰似松江三百尺，舣船闻唱采菱歌。
天游观
作者：郑大同
朝代：明
体裁：七言绝句

轻舆斜日上高峰，瘦竹疏花万壑风。独鹤一声松影乱，月明人在白云中。
寻武夷旧游
作者：郑大同
朝代：明
体裁：七言律诗

五十年来三度游，洞天依旧枕丹丘。秋山日带浮烟薄，晓涧云随曲水流。采秀有人来药圃，寻源无路问渔舟。斜阳未倦探奇兴，犹借天游一榻留。
吊歇马梁烈女
作者：郑奎光
朝代：明

古云烈士难，难与烈女比。借问烈女谁，歇马梁之子。烈女生来诗书族，蕙质兰心气芳淑。深闺待字十七年，素袂天然厌罗縠。一朝寇贼汹汹至，欲避不能心如刺。身可虏兮不可污，妾命如毛忍捐弃。骂贼贼怒刀乱下，血肉成糜骂益厉。英风凛凛英名高，日月惨淡鬼神号。歇马渡头青草墓，至今人说女中豪。
吊热水吴节妇
作者：郑奎光
朝代：明

予读柏舟诗，遥遥慕芳轨。两髦实我仪，靡他矢之死。不谓千馀年，闻风有麦氏。麦氏村家姑，羞与村姑伍。十六归延陵，茹荼不言苦。拟学双鸾飞，忽作孤鸾舞。一醮义不忘，妾命轻如土。母也不谅人，烦言益酸楚。母谓妾无儿，怀中抱孤女。母谓妾无田，衣食在机杼。妾心一片铁，不入红炉灭。妾心万钧石，不触洪波裂。发何剪兮元可截，妾心白兮不可涅。柴门寂寞草芊芊，冷落风霜六十年。六十年中无笑面，此日开颜见所天。潭流山下水悠悠，潭流山上多松楸。松楸不彫水不竭，清风万古留荒丘。吁嗟妇人谁似麦，心如冰兮肌如雪。至今热永村边水，流到墓前不敢热。
春日寄怀
作者：郑如英
朝代：明

沉沉无语意如痴，春到窗前竟不知。忽见寒梅香欲褪，一枝犹忆寄相思。月露西轩夜色阑，孤衾不耐五更寒。君情莫作花稍露，才对朝曦湿便乾。
春日寄怀·其一
作者：郑如英
朝代：明

沉沉无语意如痴，春到窗前竟不知。忽见寒梅香欲褪，一枝犹忆寄相思。
春日寄怀·其二
作者：郑如英
朝代：明

月露西轩夜色阑，孤衾不耐五更寒。君情莫作花稍露，才对朝曦湿便乾。
春日寄怀二首·其一
作者：郑如英
朝代：明
体裁：七言绝句

沈沈无语意如痴，春到窗前竟不知。忽见寒梅香欲褪，一枝犹忆寄相思。
春日寄怀二首·其二
作者：郑如英
朝代：明
体裁：七言绝句

月落西轩夜色阑，孤衾不耐五更寒。君情莫作花梢露，才对朝曦湿便乾。
留秋送刘冲倩
作者：郑如英
朝代：明

我欲留秋住，寒衣不忍裁。归期何用速，尚有小桃开。
秦淮别怨诗赠期莲生
作者：郑如英
朝代：明

秦淮二月新柳黄，折柳贻人人断肠。可怜袅袅秦淮柳，今朝又上离人手。离人手把柔条看，柔肠低拂紫骝鞍。紫骝欲嘶人落泪，谁当此际犹能醉。绸缪执手问前期，莲子花开是到时。但恐见莲君不见，令人空忆桃花面。青青草色长干道，偏使离人颜易槁。秦淮上流即丰溪，我心随水不复西。请看不断秦淮水，有心宁不相思死。
答潘景升寄怀
作者：郑如英
朝代：明

投我以明镜，照妾如蓬首。报以凝桂脂，馀膏染君手。遗我屑金墨，报君芙蓉纸。含毫若有怀，应念人千里。
闺怨
作者：郑如英
朝代：明

曲曲回廊十二阑，风飘罗袂怯春寒。桃花带雨如含泪，只恐多情不忍看。
雨中送期莲生
作者：郑如英
朝代：明

执手难分处，前车问板桥。愁从风雨长，魂向别离销。客路云兼树，妆楼暮与朝。心旌谁复定，幽梦任摇摇。
浪淘沙
作者：郑妥
朝代：明

日午倦梳头，风静帘钩，一窗花影拥香篝。试问别来多少恨，江水悠悠。新燕语春秋，泪湿罗裯，何时重话水边楼。梦到天涯芳草暮，不见归舟。
念奴娇
作者：郑婉娥
朝代：明

离离禾黍，叹江山似旧，英雄尘土。石马铜驼荆棘里，阅遍几番寒暑。剑戟灰飞，旌旗鸟散，底处寻楼橹。喑呜叱咤，只今犹说西楚。憔悴玉帐虞兮，灯前掩泪，双靥流红雨。凤辇羊车行不返，九曲愁肠漫苦。梅瓣凝妆，杨花翻雪，回首成终古。翠螺青黛，绛仙慵画眉妩。
念奴娇
作者：郑婉娥
朝代：明
体裁：词

离离禾黍，叹江山似旧，英雄尘土。石马铜驼荆棘里，阅遍几番寒暑。剑戟灰飞，旌旗鸟散，底处寻楼橹。喑呜叱咤，只今犹说西楚。憔悴玉帐虞兮，灯前掩面，双泪飞红雨。凤辇羊车行不返，九曲愁肠漫苦。梅瓣凝妆，杨花翻雪，回首成终古。翠螺青黛，绛仙慵画眉妩。
孝子刘光祖
作者：郑子夔
朝代：明
体裁：七言律诗

世道抢攘海变桑，斑衣谁复戏中堂。有如饶郡刘光祖，无愧扬州朱善长。雪霁燕山催征马，风生鄱水送归艎。从来孝行通天地，宜有五枝丹桂香。
题思亲堂
作者：郑子夔
朝代：明
体裁：七言律诗

有客思亲两鬓皤，敝衣沾积泪痕多。寻常梦里惊风木，寂寞吟边废蓼莪。苍海成田哀未已，泰山为砺恨难磨。倚庐安得如椽笔，为续南陔孝子歌。
雪后柬张碧川
作者：郑孔庶
朝代：明
体裁：七言绝句

吴桥残雪涨新痕，客舍无人阁酒尊。不为寒梅觅春信，东风长日不开门。
七夕寄林乔化
作者：郑学醇
朝代：明

黄姑中夜度绳河，伫望裴徊秋思多。索处忽惊时节换，怀人偏忆雁鸿过。麟经绝笔应谁续，马队尘编且共摩。何事相思劳问讯，案头烛影几青娥。
七里滩
作者：郑学醇
朝代：明

富春之滩名七里，锦峰绣岭重重峙。祠耸长林古木中，舟行两岸猿声里。汉家九鼎赤符新，滩上一丝人独理。千载高风清客心，半滩明月一篙水。
三国志吴书五首 其一 孙策
作者：郑学醇
朝代：明

孙郎年少有雄名，江左开基霸业成。引镜自怜功未竟，中原谁更与争衡。
三国志吴书五首 其三 归命侯
作者：郑学醇
朝代：明

王浚楼船早受降，漫劳铁锁画长江。四州六郡浑全盛，青盖摇摇入魏邦。
三国志吴书五首 其二 孙权
作者：郑学醇
朝代：明
体裁：七言绝句

濡须坞外盛军容，春水方生得战舡。部伍回还闻凤吹，北人谁不羡吴侬。
三国志吴书五首 其二 孙权
作者：郑学醇
朝代：明

濡须坞外盛军容，春水方生得战船。部伍回还闻凤吹，北人谁不羡吴侬。
三国志吴书五首 其五 徐干
作者：郑学醇
朝代：明

翩翩游子涉江湘，似为兵家说短长。莫怪樽前留一顾，知音原自有周郎。
三国志吴书五首 其四 周瑜
作者：郑学醇
朝代：明

曹公横槊下荆州，囊括东南意未休。八十万军同一炬，月明乌鹊为谁愁。
三国志吴书五首·孙策
作者：郑学醇
朝代：明

孙郎年少有雄名，江左开基霸业成。引镜自怜功未竟，中原谁更与争衡。濡须坞外盛军容，春水方生得战船。部伍回还闻凤吹，北人谁不羡吴侬。王浚楼船早受降，漫劳铁锁画长江。四州六郡浑全盛，青盖摇摇入魏邦。曹公横槊下荆州，囊括东南意未休。八十万军同一炬，月明乌鹊为谁愁。翩翩游子涉江湘，似为兵家说短长。莫怪樽前留一顾，知音原自有周郎。
三国志蜀书二首 其一 诸葛亮
作者：郑学醇
朝代：明

三顾频烦下草庐，艰危偏许共驰驱。益州险沃称天府，终始成都是汉都。
三国志蜀书二首 其二 关羽
作者：郑学醇
朝代：明

吴蜀山川一水通，荆襄偏据地图雄。云长千载英魂在，江左谁令数阿蒙。
三国志蜀书二首·诸葛亮
作者：郑学醇
朝代：明

三顾频烦下草庐，艰危偏许共驰驱。益州险沃称天府，终始成都是汉都。吴蜀山川一水通，荆襄偏据地图雄。云长千载英魂在，江左谁令数阿蒙。
三国志魏书九首 其一 《武帝纪》
作者：郑学醇
朝代：明

邺城斜日带清漳，铜雀台高穗帐荒。七十二陵终寂莫，不知谁是发丘郎。
三国志魏书九首 其一 《武帝纪》
作者：郑学醇
朝代：明
体裁：七言绝句

邺城斜日带清漳，铜雀台高繐帐荒。七十二陵终寂莫，不知谁是发丘郎。
三国志魏书九首 其七 陈登
作者：郑学醇
朝代：明

海内元龙是俊流，郡齐空抱济时忧。不堪多难逢摇落，谁与同登百尺楼。
三国志魏书九首 其三 《明帝纪》
作者：郑学醇
朝代：明

中原不改旧山河，仙掌偏承雨露多。若道无情是金石，岂应辞汉泪滂沱。
三国志魏书九首 其九 曹文叔妻夏侯令女
作者：郑学醇
朝代：明

堪怜弱草与轻尘，一节甘为截鼻人。三马梦回天地改，曹家曾得几忠臣。
三国志魏书九首 其二 《文帝纪》
作者：郑学醇
朝代：明

龙舸重来事已劳，长风吹断广陵涛。千群武骑浑无用，极目东南王气高。
三国志魏书九首 其五 荀彧
作者：郑学醇
朝代：明

文若家声自朗陵，当涂世裔是曹腾。崎岖河朔相从意，四百年间又废兴。
三国志魏书九首 其八 管宁
作者：郑学醇
朝代：明

辽海西归雪鬓空，自甘牢落故园中。汉臣惟有杨彪在，几杖承恩入魏宫。
三国志魏书九首 其六 王粲
作者：郑学醇
朝代：明

世路干戈满目愁，王孙犹自滞荆州。不知归款曹公后，诃赋何人更倚楼。
三国志魏书九首 其四 陈思王
作者：郑学醇
朝代：明

十年三徙竟何之，梦里磨钱梦后疑。国本未摇枝干尽，不须求自试明时。
三国志魏书九首·《武帝纪》
作者：郑学醇
朝代：明

邺城斜日带清漳，铜雀台高穗帐荒。七十二陵终寂莫，不知谁是发丘郎。龙舸重来事已劳，长风吹断广陵涛。千群武骑浑无用，极目东南王气高。中原不改旧山河，仙掌偏承雨露多。若道无情是金石，岂应辞汉泪滂沱。十年三徙竟何之，梦里磨钱梦后疑。国本未摇枝干尽，不须求自试明时。文若家声自朗陵，当涂世裔是曹腾。崎岖河朔相从意，四百年间又废兴。世路干戈满目愁，王孙犹自滞荆州。不知归款曹公后，诃赋何人更倚楼。海内元龙是俊流，郡齐空抱济时忧。不堪多难逢摇落，谁与同登百尺楼。辽海西归雪鬓空，自甘牢落故园中。汉臣惟有杨彪在，几杖承恩入魏宫。堪怜弱草与轻尘，一节甘为截鼻人。三马梦回天地改，曹家曾得几忠臣。
不寐
作者：郑学醇
朝代：明

亦知非远别，不寐思何依。淅淅风开幔，溶溶月款扉。楼高秋气迥，戍远角声微。多少关山外，寒来忆寄衣。
与衍源叔讳绍唐字宗扬
作者：郑学醇
朝代：明

杨居寂寞盎无酒，问奇此客仍空手。鸣蜩嘒嘒午阴凉，谁能并坐空搔首。囊钱不肯向邻沽，试就西堂问有无。欣然惠我盈樽绿，披襟命酌情偏娱。酒酣客散意逾好，吟对落花閒不扫。佳语由来属惠连，何必池塘梦春草。
东城高且长
作者：郑学醇
朝代：明

东城属浮云，四术连广陌。楼阁互蔽亏，轩车何络绎。贵贱各有营，劳劳自不息。往者无复今，今者复为昔。二曜更相送，谁非逆旅客。燕赵盛名倡，自矜桃李色。皓齿激清声，招邀日相索。长歌一何欢，短歌一何迫。驰骛奢与华，俛仰成陈迹。达人务大观，奚必长戚戚。
东林寺
作者：郑学醇
朝代：明

早出庐山岑，步屧过东林。鸟飞莲社寂，云落虎溪深。绝磴松蟠石，寒池月散金。何因从惠远，长此寄禅心。
东门行
作者：郑学醇
朝代：明

远客恶离曲，孽雁恶弦声。弦声落雁翼，离曲伤客情。客行万里远，去去何时返。鞍马䟤跋劳，宛宛白日晚。居人掩闺卧，仆夫中夜饭。河冰不弭渴，絺绤不禦寒。丝竹满坐欢，不解游子颜。游子在他乡，哀歌空自长。
东飞伯劳歌
作者：郑学醇
朝代：明

东飞伯劳西飞燕，南斗北斗不相见。谁家女儿季且都，珊瑚木难间明珠。独处盘桓傍绣闱，良人安在玉门西。千金不博盛年好，盛年忽为相思老。昨夜风吹豆蔻花，春光使我长咨嗟。
为冯三峨寿李丈人
作者：郑学醇
朝代：明

璧月临朱拱，金飙拂翠帘。三秋逢节爽，七帙喜筹添。天府曾通藉，云林早养恬。仙才原卓荦，耆德愈撝谦。秫种陶潜酒，车悬郭贺幨。双珠明老蚌，万轴富牙签。脔脯麟堪擘，如瓜枣已甜。宾筵欢颂祷，五福几人兼。
为园
作者：郑学醇
朝代：明

数亩为园枕水涯，绿阴偏称野人家。虽无赋绢千头橘，也有开樽几树花。地迥江山供杖屦，人閒宾客尽烟霞。药炉经卷吾堪老，不管流年鬓有华。
为子晋叔答潘上舍
作者：郑学醇
朝代：明

吴钩宝剑昔藏晦，精灵直射银河界。延津一夕化为龙，轰雷烨电呈光怪。荆山璞玉无人识，赵王得之成拱璧。相如慷慨西入秦，十五全城不肯易。奇器逢人自有时，尘世悠悠那得知。丈夫遇合亦如此，折圭担爵宁忧迟。羡君才可追骚雅，蝌痕鸟迹閒挥洒。兴来春雪但孤扬，其曲弥高和弥寡。羡君兰玉满庭芳，飞觞坐我开中堂。只今奕叶承恩泽，鸾书云搆争辉煌。大才晚成未为苦，高名早已登天府。五凤楼须玉斧脩，九章衮待金针补。水有沧溟鱼有鲲，一朝变化凌秋氛。扶摇而上九万里，背负苍天足乱云。
九日池上桃花
作者：郑学醇
朝代：明

佳节繁花一树同，不须回首恨东风。霜华点染秋光好，似惜红颜落镜中。
于饶阳作
作者：郑学醇
朝代：明

他乡非无侣，远客难为心。高城掩白日，浮云结重阴。萧萧溪谷风，霜霰日以深。葛藟虽缠绵，凋伤委故林。哀乐有殊感，嘤鸟无异音。感激从中发，歔欷涕沾襟。
五仙观
作者：郑学醇
朝代：明

华表千年鹤一归，山川犹是昔人非。白莲池上西风起，半似联翩振羽衣。
五代史六首 其一 石敬塘
作者：郑学醇
朝代：明

南北分疆自白沟，中华沦没几春秋。堪怜不夜临关月，兵照燕云十六州。
五代史六首 其三 郑遨
作者：郑学醇
朝代：明

世上浮名总是閒，诗篇何意落人间。乱来无地堪招隐，惟有华阴一片山。
五代史六首 其二 桑维翰
作者：郑学醇
朝代：明

刻苦频将铁砚磨，功名偏藉晋阳戈。时危不废调鹰乐，世运无端奈尔何。
五代史六首 其五 王宗衍
作者：郑学醇
朝代：明

飞鸾阁上醉妆残，风袭荷衣悄悄寒。仙曲未终人入草，勒铭谁道剑门难。
五代史六首 其六 刘龚
作者：郑学醇
朝代：明

岭外方舆作帝家，南郊西望尽长沙。只今大庾峰头月，曾照芳华内苑花。
五代史六首 其四 王凝妻李氏
作者：郑学醇
朝代：明

挥斤断臂完清节，颠沛犹能洁此身。为问归来长乐老，不知何代是君臣。
五代史六首·石敬塘
作者：郑学醇
朝代：明

南北分疆自白沟，中华沦没几春秋。堪怜不夜临关月，兵照燕云十六州。刻苦频将铁砚磨，功名偏藉晋阳戈。时危不废调鹰乐，世运无端奈尔何。世上浮名总是閒，诗篇何意落人间。乱来无地堪招隐，惟有华阴一片山。挥斤断臂完清节，颠沛犹能洁此身。为问归来长乐老，不知何代是君臣。飞鸾阁上醉妆残，风袭荷衣悄悄寒。仙曲未终人入草，勒铭谁道剑门难。岭外方舆作帝家，南郊西望尽长沙。只今大庾峰头月，曾照芳华内苑花。
五先生咏 其一 孙典籍西庵
作者：郑学醇
朝代：明

孙公本龙性，容观何飘洒。玄理洞丘坟，兴喻深骚雅。抗志属天云，改服随金马。运命不可常，千秋恨难写。
五先生咏 其三 黄待制雪篷
作者：郑学醇
朝代：明

待制瑚琏器，矫矫词场杰。沉酣帝子编，跌宕秦淮雪。剖竹载专城，横簪就朝列。惜哉时坎坷，斐忠徒自竭。
五先生咏 其二 王给事听雨
作者：郑学醇
朝代：明

谏议自沉着，词理轶高岑。况乃恭顺性，恒怀致主心。威凤鸣高冈，一举还故林。恩渥保终始，芳躅人所钦。
五先生咏 其五 赵徵君临清
作者：郑学醇
朝代：明

临清殊绝人，澹泊成其志。道在元始先，得一乃真契。厚德岂菑人，独行固违世。遥遥播清芬，高风谁可继。
五先生咏 其四 李长史仲脩
作者：郑学醇
朝代：明

长史志脩洁，澡行如冰玉。迟回周汉墟，喟然寄遐瞩。位岂计崇卑，所忧在窃禄。白首赋归来，嘉贞以自勖。
五先生咏·孙典籍西庵
作者：郑学醇
朝代：明

孙公本龙性，容观何飘洒。玄理洞丘坟，兴喻深骚雅。抗志属天云，改服随金马。运命不可常，千秋恨难写。谏议自沉着，词理轶高岑。况乃恭顺性，恒怀致主心。威凤鸣高冈，一举还故林。恩渥保终始，芳躅人所钦。待制瑚琏器，矫矫词场杰。沉酣帝子编，跌宕秦淮雪。剖竹载专城，横簪就朝列。惜哉时坎坷，斐忠徒自竭。长史志脩洁，澡行如冰玉。迟回周汉墟，喟然寄遐瞩。位岂计崇卑，所忧在窃禄。白首赋归来，嘉贞以自勖。临清殊绝人，澹泊成其志。道在元始先，得一乃真契。厚德岂菑人，独行固违世。遥遥播清芬，高风谁可继。
五游诗·其二
作者：郑学醇
朝代：明

我思游兮太华，玉井十丈青莲花。首阳巀嶪巨灵擘，河流澒洞经其涯。叔卿白鹿去而不返，脩羊石室空翠而㟏岈。安得子先二龙为我御，直上二岑千仞餐朝霞。
五游诗·其五
作者：郑学醇
朝代：明

我思游兮岳之嵩，华衡恒岱此其中。玉璧金鉼降灵瑞，太室少室相穹窿。白雾青炎自然之天地，玉浆石髓渊邃之仙宫。安得浮邱道人为我接，吹笙控鹤遨游乎缑山之东。
五游诗·其四
作者：郑学醇
朝代：明

我思游兮恒山阿，北岱南赵东黄河。毕昴之精下融结，直与霄汉青相摩。崖有护门夜叱之神草，垄有四种五获之嘉禾。安得昌容之仙授我诀，服食二百有馀岁完天和。
人日同海刚峰先生吴子季德赋得霁字
作者：郑学醇
朝代：明

春气欲氤氲，霞天尚明霁。群卉寒未折，披襟风已惠。游览及兹辰，旷远极无际。物我同所欣，歌咏觞仍继。共看川上云，悠然与心契。
今日良宴会
作者：郑学醇
朝代：明

置酒高堂上，宾旧罗华筵。雕盘荐野簇，棘匕进熊蹯。柔风洽四座，丝竹清且繁。新声响入云，听者有馀欢。人生匪金石，安得长令颜。何不建奇策，杖剑先登坛。无为事圭窦，槃躄长哀叹。
从挂榜山步至黄塘
作者：郑学醇
朝代：明

十里黄塘路，青鞋信杖藜。沙回笼岸尽，山迥羃云低。衰草寒螀歇，荒榛暮鸟啼。野桥清浅处，疑涉浣花溪。
休上人怨别
作者：郑学醇
朝代：明

冉冉日西倾，漫漫长夜迫。登楼望所思，月华正当席。昔别与我期，乃在三五夕。玉露忽已零，瑶华亦堪摘。即事怨揆违，感物嗟离拆。殿忧及晦明，悠悠和岁隔。挥手排青云，何时遂良觌。
倭报三首
作者：郑学醇
朝代：明

闻道东夷寇，干戈遍海涯。横行过百济，转战入高丽。阃外烽连岁，军中节属谁。庙廊多胜算，应不弃藩篱。沿海罗军卫，高皇睿算神。承平虽有日，勇略岂无人。飞挽黄尘暗，徵兵赤羽频。徒劳议封爵，丑虏敢称臣。血战残玄菟，虚声更度辽。谁知和敌议，忽下圣明朝。路隔铙歌断，涛惊海汛遥。何当舞干羽，氛祲喜全消。
倭报三首·其一
作者：郑学醇
朝代：明

闻道东夷寇，干戈遍海涯。横行过百济，转战入高丽。阃外烽连岁，军中节属谁。庙廊多胜算，应不弃藩篱。
倭报三首·其三
作者：郑学醇
朝代：明

血战残玄菟，虚声更度辽。谁知和敌议，忽下圣明朝。路隔铙歌断，涛惊海汛遥。何当舞干羽，氛祲喜全消。
倭报三首·其二
作者：郑学醇
朝代：明

沿海罗军卫，高皇睿算神。承平虽有日，勇略岂无人。飞挽黄尘暗，徵兵赤羽频。徒劳议封爵，丑虏敢称臣。
储潭庙
作者：郑学醇
朝代：明

虔州西北有储潭，潭外千峰净翠岚。古庙尚题灵雨颂，断碑犹纪使君衔。塞鸿欲度风偏急，宿霭初收日半含。行客不须嗟岁暮，计程春色又江南。
冉冉孤生竹
作者：郑学醇
朝代：明

郁郁山上松，高枝荫穷崖。上有女萝草，缠绵自不移。伤彼路傍花，孤生还独萎。伊昔侍君子，熠耀阳春时。轩车来薄薄，执手惠前緌。死生与契阔，岂无萝与丝。驰情在皓首，吁嗟中暌离。思君如皎日，所顾光不遗。
凌江夜泊
作者：郑学醇
朝代：明

北去南来类转蓬，浮生何处定萍踪。孤舟凌水醒残梦，三十年前此夜钟。
凛凛岁云暮
作者：郑学醇
朝代：明

弱卉瘁微霰，松柏贞隆寒。浮云蔽千里，游子何时还。川原漫浩浩，欲往无轻翰。忧来知夜长，陨涕空汍澜。华灯列高宴，丝竹不解颜。黄鹄西南来，孤飞独盘桓。积薪苦见凌，后爱易前欢。彭咸与正则，嘉宠成祸端。驱车九折坂，始知中险艰。忠诚不见谅，剖心良独难。
刘太尉伤乱
作者：郑学醇
朝代：明

晋运厄阳九，戎羯紊天纲。干戈遍九有，膻秽薄三光。皇舆无返正，志士徒劻勷。饮马荒城滨，衰草何茫茫。积愤填胸臆，四顾空彷徨。相彼百足虫，至死犹不僵。谁生此祸阶，无乃谋不臧。五贤佐重耳，一旅兴少康。运会不我值，玄鬓忽以苍。奋臂弯六钧，既弛不复张。大厦一以倾，寸木讵能当。嗟嗟绕指柔，难成百鍊刚。
刘文学感遇
作者：郑学醇
朝代：明

岩处无奇节，奋庸惟及时。风云际嘉会，杖策相追随。伊余东鄙士，操行岂瑰琦。沦飘薄京许，招纳承恩私。朝趋厕群彦，夕宴荫叶榱。祥飙被园囿，素月扬清辉。飞觞命促管，濡翰酬新诗。自顾良菲薄，何以答畴咨。陈力乃就列，圣言匪我欺。
初冬林若木罗心葵集冯三峨馆得貂字
作者：郑学醇
朝代：明

云物凄清拂绮寮，每缘幽胜得相招。石疑太华峰初擘，宅似杨孚雪乍飘。皮骨我惟思住岳，羽翰公等待横霄。独怜世事堪杯酒，使节年来尽左貂。
初夏至城同梁明霖吴紫楼卫象亭方耀台冯允嘉集罗光徵馆得四字
作者：郑学醇
朝代：明

夙志谢尘鞅，嘉尚在衡泌。延览及城闉，遥拾五庐碧。瀑布天上声，芙蓉眼中色。缈缈钟磬音，知与东林隔。凄然乡国怀，长吟类庄舄。
初至饶阳
作者：郑学醇
朝代：明

冉冉气候易，秋风凄以清。屏居意不怿，驾言求友生。悠悠涉千里，日夕临高城。四顾田野辟，陇亩互经横。嘉禾早垂颖，灌木晚凋荣。人烟何掩霭，流泉激波声。狐兔时充斥，群鸟欢哗鸣。烨烨道傍芝，可以制颓龄。伤哉日月逝，年命易西倾。谁当共容与，畅此千秋情。
别东阳许生
作者：郑学醇
朝代：明

谁遣相逢又解携，数声南雁楚云低。津亭望入华山路，一片征帆弋水西。
别唐使君
作者：郑学醇
朝代：明

千山回合富春城，牢落那堪越客情。七里滩边残雪色，两高峰外暮潮声。风尘念我孤蓬迹，雕鹗看君万里程。燕市旧游他夕梦，短篷新月向人明。
别情二首
作者：郑学醇
朝代：明

梦里相携梦后非，别情垂老更依依。离魂好似三秋雁，夜向天涯一度飞。日日行吟江畔归，可堪寒尽见梅稀。閒心懒对长江水，谁共持竿上钓矶。
别情二首·其一
作者：郑学醇
朝代：明

梦里相携梦后非，别情垂老更依依。离魂好似三秋雁，夜向天涯一度飞。
别情二首·其二
作者：郑学醇
朝代：明

日日行吟江畔归，可堪寒尽见梅稀。閒心懒对长江水，谁共持竿上钓矶。
前有尊酒行
作者：郑学醇
朝代：明

前有一尊酒，后有三尺坟。坟前芳草几经春，君看寂寞重泉者，曾是英雄叱吒人。
前汉书十七首 其一 公孙弘
作者：郑学醇
朝代：明

相君徒步起东齐，爵拜平津老执圭。东阁尽招天下士，董生何以滞胶西。
前汉书十七首 其七 卜式
作者：郑学醇
朝代：明

草蹻披衣自牧羊，朴忠曾不愿为郎。司农少府犹称诎，何但民间少盖藏。
前汉书十七首 其三 主父偃
作者：郑学醇
朝代：明

严安徐乐临淄偃，朝奏封章夕拜郎。明主独惊相见晚，抡才何但策贤良。
前汉书十七首 其九 赵充国
作者：郑学醇
朝代：明

忠言自合酬明主，屯疏何辞屡犯颜。坐策西羌终瓦解，全师横槊凯歌还。
前汉书十七首 其二 倪宽
作者：郑学醇
朝代：明

内史曾亲凿六渠，汉廷儒术更谁如。登封典礼躬逢日，不羡文园只著书。
前汉书十七首 其五 朱买臣
作者：郑学醇
朝代：明

樵檐行歌半似狂，艾年初拜汉宫郎。丈夫得意多迟暮，邱吏休惊太守章。
前汉书十七首 其八 萧望之
作者：郑学醇
朝代：明

东海萧生射策时，栖栖何事抱关为。岂知师傅持衡日，不是承恩是履危。
前汉书十七首 其六 东方朔
作者：郑学醇
朝代：明

玩世何嫌谲谏非，金门依隐愿多违。长安索米囊钱少，且自谈谐割肉归。
前汉书十七首 其十 扬子云
作者：郑学醇
朝代：明

为郎三世汉朝臣，载笔何须更美新。莫厌草玄终寂寞，相过还有问奇人。
前汉书十七首 其十一 朱云
作者：郑学醇
朝代：明

专门师说独超群，折角亲摧五鹿君。却向上方曾请剑，汉廷狂直有朱云。
前汉书十七首 其十七 王昭君
作者：郑学醇
朝代：明

风沙容易老朱颜，飞梦犹能度汉关。若使单于终保塞，肯教胡马下阴山。
前汉书十七首 其十三 《许后传》
作者：郑学醇
朝代：明

中兴宣帝汉明君，博陆曾推第一勋。有诏外庭求故剑，谁能不恨大将军。
前汉书十七首 其十二 梅福
作者：郑学醇
朝代：明

为官岂择南州尉，轺传空劳疏屡陈。天路冥冥鸿鹄远，不忍长作市门人。
前汉书十七首 其十五 《西域传》
作者：郑学醇
朝代：明

葭苇茫茫白草肥，汉家屯戍在渠犁。阳关望尽蒲昌海，都护时将汉节西。
前汉书十七首 其十六 《西域传》
作者：郑学醇
朝代：明

西望轮台万里馀，屯田消息近何如。烽烟未歇雄心歇，泪尽当年一诏书。
前汉书十七首 其十四 《匈奴传》
作者：郑学醇
朝代：明

去岁单于款五原，汉宫今喜共朝元。金章盩绶新承渥，却领侯王谒至尊。
前汉书十七首 其四 终军
作者：郑学醇
朝代：明

终军年少独称才，长揖青州太守来。奉使东归行建节，关门何事索襦回。
前汉书十七首·公孙弘
作者：郑学醇
朝代：明

相君徒步起东齐，爵拜平津老执圭。东阁尽招天下士，董生何以滞胶西。内史曾亲凿六渠，汉廷儒术更谁如。登封典礼躬逢日，不羡文园只著书。严安徐乐临淄偃，朝奏封章夕拜郎。明主独惊相见晚，抡才何但策贤良。终军年少独称才，长揖青州太守来。奉使东归行建节，关门何事索襦回。樵檐行歌半似狂，艾年初拜汉宫郎。丈夫得意多迟暮，邱吏休惊太守章。玩世何嫌谲谏非，金门依隐愿多违。长安索米囊钱少，且自谈谐割肉归。草蹻披衣自牧羊，朴忠曾不愿为郎。司农少府犹称诎，何但民间少盖藏。东海萧生射策时，栖栖何事抱关为。岂知师傅持衡日，不是承恩是履危。忠言自合酬明主，屯疏何辞屡犯颜。坐策西羌终瓦解，全师横槊凯歌还。为郎三世汉朝臣，载笔何须更美新。莫厌草玄终寂寞，相过还有问奇人。专门师说独超群，折角亲摧五鹿君。却向上方曾请剑，汉廷狂直有朱云。为官岂择南州尉，轺传空劳疏屡陈。天路冥冥鸿鹄远，不忍长作市门人。中兴宣帝汉明君，博陆曾推第一勋。有诏外庭求故剑，谁能不恨大将军。去岁单于款五原，汉宫今喜共朝元。金章盩绶新承渥，却领侯王谒至尊。葭苇茫茫白草肥，汉家屯戍在渠犁。阳关望尽蒲昌海，都护时将汉节西。西望轮台万里馀，屯田消息近何如。烽烟未歇雄心歇，泪尽当年一诏书。风沙容易老朱颜，飞梦犹能度汉关。若使单于终保塞，肯教胡马下阴山。
剑江驿
作者：郑学醇
朝代：明

何年台斗上，紫气结龙文。江汉川流合，衡庐地势分。鸡声催曙月，雁语隔重云。潇飒深秋意，偏教旅客闻。
北史六首 其一 《魏本纪》
作者：郑学醇
朝代：明

辎軿杂遝下遥空，天女相逢草泽中。岂为穷荒开历数，百年元魏各西东。
北史六首 其三 《周太祖纪》
作者：郑学醇
朝代：明

拓拔西东祚已移，周齐兵甲两相持。只今沙苑风前柳，犹似当年力战时。
北史六首 其二 《齐神武纪》
作者：郑学醇
朝代：明

白道南邻紫气高，间关戎马几年劳。谁知青雀成鹦鹉，帝子东迁已弁髦。
北史六首 其五 《齐后妃列传》
作者：郑学醇
朝代：明

城东玉玺属黄花，满酌清觞度岁华。进得淑妃难续命，不胜哀怨托琵琶。
北史六首 其六 崔浩
作者：郑学醇
朝代：明

许身曾比汉留侯，盖世才名也拙谋。国史未镌身已戮，功成不共赤松游。
北史六首 其四 《魏太武纪》
作者：郑学醇
朝代：明

胡虏长驱战气雄，直从瓜步建行宫。旧家春燕谁为主，惟有青山似洛中。
北史六首·《魏本纪》
作者：郑学醇
朝代：明

辎軿杂遝下遥空，天女相逢草泽中。岂为穷荒开历数，百年元魏各西东。白道南邻紫气高，间关戎马几年劳。谁知青雀成鹦鹉，帝子东迁已弁髦。拓拔西东祚已移，周齐兵甲两相持。只今沙苑风前柳，犹似当年力战时。胡虏长驱战气雄，直从瓜步建行宫。旧家春燕谁为主，惟有青山似洛中。城东玉玺属黄花，满酌清觞度岁华。进得淑妃难续命，不胜哀怨托琵琶。许身曾比汉留侯，盖世才名也拙谋。国史未镌身已戮，功成不共赤松游。
北流江
作者：郑学醇
朝代：明

勾漏山前一色秋，蘋花开处送孤舟。人言湘水偏流北，不道漓江亦北流。
华表石
作者：郑学醇
朝代：明

巨石郁嵯峨，长江撼碧波。晴烟穷野望，山径续樵歌。地险屯营列，时平住牧多。维舟询往事，无复说干戈。
南史六首 其一 东昏侯
作者：郑学醇
朝代：明

江南风俗竞奢华，步步金莲贴地花。曾忆尚衣除王导，不将清俭世传家。
南史六首 其三 褚渊
作者：郑学醇
朝代：明

翠屏金屋捲流苏，秉烛曾称伟丈夫。世族不更时事改，舅家宗祐倩谁扶。
南史六首 其二 竟陵王
作者：郑学醇
朝代：明

竟陵宾客似梁园，才俊翩翩总在门。怪杀王融偏贾祸，西州烟月断人魂。
南史六首 其五 陈后主
作者：郑学醇
朝代：明

结绮临春万户空，新林犹自起东风。堪怜一片龟兹国，回首繁华似梦中。
南史六首 其六 陈后主
作者：郑学醇
朝代：明

黑头江总最名家，对御裁诗醉月华。万顷临平湖上草，何如一曲后庭花。
南史六首 其四 陈后主
作者：郑学醇
朝代：明

冉冉笼烟黛色新，台城堤柳不胜春。东风尽送廉纤雨，一洗山川旧战尘。
南史六首·东昏侯
作者：郑学醇
朝代：明

江南风俗竞奢华，步步金莲贴地花。曾忆尚衣除王导，不将清俭世传家。竟陵宾客似梁园，才俊翩翩总在门。怪杀王融偏贾祸，西州烟月断人魂。翠屏金屋捲流苏，秉烛曾称伟丈夫。世族不更时事改，舅家宗祐倩谁扶。冉冉笼烟黛色新，台城堤柳不胜春。东风尽送廉纤雨，一洗山川旧战尘。结绮临春万户空，新林犹自起东风。堪怜一片龟兹国，回首繁华似梦中。黑头江总最名家，对御裁诗醉月华。万顷临平湖上草，何如一曲后庭花。
南园
作者：郑学醇
朝代：明

春深燕子绕朱楼，绝代才名此胜游。欲吊灵均无限恨，雨花烟草路悠悠。
南济亭送陈少府归缙云
作者：郑学醇
朝代：明

长亭东望括苍遥，马首秋云片片骄。归去山中抱明月，可能相忆在溪桥。
南济桥亭同黄梁二博士宴集
作者：郑学醇
朝代：明

阑干百尺俯晴虹，汗漫同游夕照中。北雁影迷瑶信断，落霞标映酒杯空。坐临南极蛮烟尽，山倚昆崙瑞气通。翻忆玉河春试马，画帘轻飏柳丝风。
博头遇翟梧台丈
作者：郑学醇
朝代：明

晴江净不流，白石竹林幽。缆短随阴系，鸥轻逐水浮。逢迎值林叟，鸡黍晚欢留。相送柴门外，娟娟山月秋。
卢郎中感交
作者：郑学醇
朝代：明

旦夕历城闉，旷远聊骋目。北顾邯郸道，南指太行麓。燕赵昔名疆，贤哲竟驰逐。亭幛绝烽烟，雁门居李牧。秦人屡西却，良将称马服。边鄙多侠气，慷慨遗芳躅。天步属艰难，邦家遂倾覆。浮云蔽旧京，中原力谁戮。羁旅及幽并，滥竽縻薄禄。朽株岂栋梁，弱萝依灌木。宽租愧汉倪，鸣弦思鲁虙。惓惓怀良俦，何以托心曲。
即事
作者：郑学醇
朝代：明

台榭参差枕水湄，夜深箫管未休吹。繁华此日知何处，惟有垂杨拂地丝。
去者日以疏
作者：郑学醇
朝代：明

旷野独行迈，宿莽萋以腓。顾瞻宛与洛，第宅纷崔嵬。山川洵云美，久客当何为。岂无今所欢，不如故所知。顾为双黄鹄，奋翅俱高飞。
双松行寿李徵君
作者：郑学醇
朝代：明

一幅吴绫洒烟雾，苍苍峭壁双松树。虬枝铁干罥垂萝，依稀秦帝东封路。天门晓日披龙鳞，撑柱乾坤不老春。引觞持献徵君寿，奕叶长承雨露新。
发浔江答费郡丞
作者：郑学醇
朝代：明

木落天空秋水清，扁舟独夜听猿声。三江愁色华缁鬓，九月霜花照客程。多病渐忘霄汉梦，忆归何限薜萝情。罗浮东近三珠树，飞鹤无心向帝城。
古别离
作者：郑学醇
朝代：明

遥遥路万里，游子去何之。握手一长叹，清泪泫然滋。日月易流迈，弦望恒相随。与君永垂隔，末路当依谁。疲马思旧枥，飞鸟怀故枝。人生何所苦，无乃别离时。
古意
作者：郑学醇
朝代：明

玉关何日息狼烽，离思逢春祇万重。归梦不知玄菟郡，移营犹见贺兰峰。将军别有和戎策，句马宁论给饷供。君莫少年誇节侠，几人天幸得侯封。
史记三十六首 其一 《高帝纪》
作者：郑学醇
朝代：明

亲提三尺抚山河，汉帝归来猛气多。何事不禁游子恨，酒酣犹倚大风歌。
史记三十六首 其七 《月表》
作者：郑学醇
朝代：明

芒砀山前气结龙，干戈天地各争雄。尽收人杰摧强楚，倡义谁知是董公。
史记三十六首 其三 《梁孝王传》
作者：郑学醇
朝代：明

梁王旧苑宋城东，万乘旌旗比汉宫。宾客豪华终寂寞，平台脩竹但秋风。
史记三十六首 其三十 陆贾
作者：郑学醇
朝代：明

汉主推心御远夷，赵佗垂老拜恩时。岂知一介重来使，全胜戈船十万师。
史记三十六首 其三十一 司马相如
作者：郑学醇
朝代：明

徼外西夷入版图，使君拥传过成都。长江可恨流如锦，不洗临邛旧酒垆。
史记三十六首 其三十三 汲黯
作者：郑学醇
朝代：明

非关长孺恋中郎，补阙真心老更长。禁闼未容趋狗马，十年官阁卧淮阳。
史记三十六首 其三十二 李广
作者：郑学醇
朝代：明

射猎归来夜已迟，霸陵亭尉醉呵时。将军莫恨封侯事，何限人间是数奇。
史记三十六首 其三十五 霍去病
作者：郑学醇
朝代：明

汉家初筑受降城，塞外烽烟入望平。胡虏已归屯戍减，陇头秋月向人明。
史记三十六首 其三十六 卫青
作者：郑学醇
朝代：明

风沙夜击武刚军，雪压弓刀几尺馀。晓上阗颜山上望，不知何路逐单于。
史记三十六首 其三十四 李广利
作者：郑学醇
朝代：明

张骞西使大宛通，苜蓿葡萄满汉宫。多少征人归不得，论恩先赏贰师功。
史记三十六首 其九 《礼书》
作者：郑学醇
朝代：明

殿上欢呼击柱时，叔孙初起汉朝仪。周官典礼应犹在，绵蕞何须野外为。
史记三十六首 其二 《文帝纪》
作者：郑学醇
朝代：明

文帝当年惠爱深，绨袍恭俭本真心。露台亦是观氛祲，犹为穷民惜百金。
史记三十六首 其二十 屈原
作者：郑学醇
朝代：明

枫树潇潇汩水深，宗臣眷顾意何深。强秦反覆重诒楚，谋国何人竭寸心。
史记三十六首 其二十一 贾谊
作者：郑学醇
朝代：明

日落烟生楚水昏，不堪南望独销魂。长沙召去游梁苑，宣室空劳赐对恩。
史记三十六首 其二十七 韩信
作者：郑学醇
朝代：明

平齐覆赵挠强楚，世上功高责报难。淮水潇潇秋日莫，王孙应忆钓鱼竿。
史记三十六首 其二十三 张良
作者：郑学醇
朝代：明

故国恩深五世馀，强秦回首已丘墟。东风阳武惊尘起，犹似韩椎击副车。
史记三十六首 其二十九 周亚夫
作者：郑学醇
朝代：明

羽书朝奏未央宫，大将兵屯细柳东。阃外不闻天子诏，六飞先驻壁门中。
史记三十六首 其二十二 蒙恬
作者：郑学醇
朝代：明

辽阳东望尽临洮，万里风烟戌垒高。城窟未堙秦祚改，不知亭幛为谁劳。
史记三十六首 其二十五 虞美人
作者：郑学醇
朝代：明

慷慨休论百战功，楚歌声散阵云空。英雄失势谁相恋，惟有虞姬在帐中。
史记三十六首 其二十八 周勃
作者：郑学醇
朝代：明

厚重何须少绛侯，世勋原自足安刘。淮阳宾客今犹在，小为将军决胜筹。
史记三十六首 其二十六 郦食其
作者：郑学醇
朝代：明

落魄高阳旧酒徒，一冠仄注笑谈粗。匆匆早据陈留粟，曾见良平此画无。
史记三十六首 其二十四 陈涉
作者：郑学醇
朝代：明

丛祠篝火作狐鸣，垄卒凭妖亦树兵。百二山河终瓦解，不须闾左戍长城。
史记三十六首 其五 《十二诸侯年表》
作者：郑学醇
朝代：明

嬴秦世德自飞兼，八百岐周地总兼。直以富强成帝业，岂知豪杰在闾阎。
史记三十六首 其八 《天官书》
作者：郑学醇
朝代：明

清宵月晕几重围，参毕微茫澹曙晖。十万健儿齐彀弩，平城初拥翠华归。
史记三十六首 其六 《六国表》
作者：郑学醇
朝代：明

三晋当年各拜侯，王纲纽解竟难收。山东连师凭谁在，容易强秦并二周。
史记三十六首 其十 《乐书》
作者：郑学醇
朝代：明

天马遥从异域归，乐歌宣奏汉廷威。当时中尉披忠谠，何事平津动杀机。
史记三十六首 其十一 《封禅书》
作者：郑学醇
朝代：明

汉帝雍郊五畤祠，夜通权火树灵旗。祥麟宝鼎皆符瑞，万岁君王正受釐。
史记三十六首 其十七 荆轲
作者：郑学醇
朝代：明

欲劫强秦事已难，可怜骈死为燕丹。美人玉腕将军首，恨满西风易水寒。
史记三十六首 其十三 范雎
作者：郑学醇
朝代：明

三亭南逐使车尘，客子西来却柄秦。世上莫论恩怨事，绨袍应念旧交贫。
史记三十六首 其十九 王蠋
作者：郑学醇
朝代：明

呜咽歌中薤露晞，田横宾客世间稀。可怜王蠋捐生日，七十馀城只布衣。
史记三十六首 其十二 《河渠书》
作者：郑学醇
朝代：明

河水潺湲瓠子通，宣房堤上作新宫。千秋梁楚皆平土，长忆玄圭锡禹功。
史记三十六首 其十五 蔺相如
作者：郑学醇
朝代：明

献璧相如亦壮哉，秦廷相顾重裴徊。渑池莫问谁强弱，羸得君王击缶来。
史记三十六首 其十八 聂政
作者：郑学醇
朝代：明

结好宁论百镒金，此生然诺为谁深。濮阳仗剑酬知己，不负穷交一片心。
史记三十六首 其十六 乐毅
作者：郑学醇
朝代：明

力破齐城七十馀，乐生才略好谁如。功名自昔难终始，去国彷徨只报书。
史记三十六首 其十四 赵胜
作者：郑学醇
朝代：明

翩翩公子赵平原，漫有三千客在门。上党未归秦将出，长平何限国殇魂。
史记三十六首 其四 《吴世家》
作者：郑学醇
朝代：明

馆娃宫毁月轮欹，歌舞偏令霸业亏。纵使图存留一旅，甬东无地著西施。